Χωρίς Ρομάνο, Πίτσο και Κούμπικ κόντρα στον Ολυμπιακό - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Χωρίς Ρομάνο, Πίτσο και Κούμπικ κόντρα στον Ολυμπιακό\nΜε τρεις απουσίες θα υποδεχθεί ο Εργοτέλης τον Ολυμπιακό το βράδυ της Κυριακής στο Παγκρήτιο. Ο Μαρίνος Ουζουνίδης κόντρα στους ερυθρόλευκους δε μπορεί να υπολογίζει στους τιμωρημένους Ρομάνο και Πίτσο, αλλά και στον τραυματία Κούμπικ. Ο τελευταίος δεν προπονήθηκε ούτε την Παρασκευή με αποτέλεσμα να μείνει όπως όλα δείχνουν εκτός από την αναμέτρηση.\nΝέο πρόσωπο στην αποστολή, αλλά και στην ενδεκάδα θα είναι ο Αλβαρο Μεχία. ο οποίος εξέτισε την ποινή του κόντρα στον Αστέρα και επανέρχεται.\nΜια πιθανή ενδεκάδα των κιτρινόμαυρων απέναντι στον ΟΣΦΠ είναι η ακόλουθη: Στοϊκοβιτς, Τζανακάκης, Αζίζ, Μεχία, Αντελέγε, Μπουχαλάκης, Καρντόσο, Ιμπραϊμ, Μπαντιμπανγκά, Χαντί, Μονακέλο ή Διαμαντάκος.


the Greek CLOUD » Σιδερένιος έρωτας\nΤα σπίτια ήταν το ένα δίπλα στο άλλο.\nΈνας χαμηλός φράχτης από αγιόκλημα και γιασεμιά τα χώριζε.\nΣτον ένα κήπο έπαιζα εγώ, επτά χρονών τότε.\nΜια “καραμελωμένη” μπέμπα ήμουν με κοτσιδάκια και φιόγκους μεγαλύτερους απ το μπόι μου.\nΣτον άλλο κήπο της κυρίας Γαρουφαλλίδου δεν έπαιζε κανείς.\nΚάθε πρωί άκουγα περίεργους θορύβους από τριξίματα και τις ψιθυριστές φωνές δυο γυναικών που έκαναν κάτι που δεν καταλάβαινα.\nΉταν Ιούνιος μήνας.\nΉμουν πολύ λυπημένη που είχε κλείσει το σχολείο και βολόδερνα βαριεστημένα στην αυλή περιμένοντας να περάσουν οι μέρες και να φύγω για την θάλασσα.\nΏσπου μια μέρα άκουσα πάλι τους θορύβους.\nΈτρεξα στον φράχτη έβαλα το ένα πόδι στο τοιχάκι, σκαρφάλωσα και θρονιάστηκα ανάμεσα στο αγιόκλημα περιμένοντας να δω τι γινόταν εκεί δίπλα.\nΗ γύρη από ένα λουλούδι μ’ έκανε να φτερνιστώ και φοβήθηκα ότι θα με δουν και θα με μαλώσουν αλλά μπα τίποτα.\nΟι δύο γυναίκες ήταν απασχολημένες και δεν έδωσαν σημασία.\nΗ γηραιότερη έστρωνε ένα χαλάκι στην αυλή εκεί που χτυπούσε ο ήλιος.\nΗ άλλη, η πιο νέα είχε στην αγκαλιά της ένα αγόρι.\nΤο απίθωσε πάνω στο χαλάκι με προσοχή κι εξαφανίστηκε.\nΗ άλλη κουβάλησε μια αρμαθιά βιβλία τα ακούμπησε δίπλα του, χάιδεψε το αγόρι στα μαλλιά κι έφυγε κι αυτή.\nΗ απόσταση που βρισκόμουν ήταν αρκετή κι ο πρωινός ήλιος από απέναντι δεν μ’ άφηνε να δω καλά τον μικρό που καθόταν ήσυχα και διάβαζε. Κατέβασα λοιπόν με θράσος το πόδι μου απ’ την μεριά του ξένου κήπου και μ’ ένα πηδηματάκι βρέθηκα μέσα.\nΣτάθηκα ακίνητη στην αρχή και μετά τον είδα να μου γνέφει με το χέρι του.\nΈκανα λίγα βήματα και κοντοστάθηκα.\nΤώρα τον έβλεπα καλύτερα.\nΑδύνατος σαν κλαράκι, βαθιά χωρίστρα πάνω σε αχυρένια βρεγμένα μαλλιά και μάτια καταγάλαζα διάφανα με κοιτούσαν ήρεμα μα με προσμονή.\nΉταν σαν να έσκασε ο ήλιος σε χίλια κομμάτια.\n“Φοβάσαι;” με ρώτησε.\nΈγνεψα αρνητικά με το κεφάλι μου και πλησίασα ακόμη περισσότερο.\nΈπειτα στρογγυλοκάθισα δίπλα του και τότε είδα το αριστερό του πόδι.\nΉταν φυλακισμένο σε μια μακρόστενη θήκη με σίδερα και δερμάτινα λουριά που έδεναν στο πλάι με μεταλλικές αγκράφες.\n“Φοβάσαι;” με ξαναρώτησε.\n“Οχι” του ψιθύρισα.\n“Εμένα με λένε Αναστασία” του είπα.\n“Κι εμένα Θοδωράκη” και μούδωσε το χέρι του.\nΉταν η πρώτη χειραψία που αντάλλαξα με αγόρι.\nΌλα τα άλλα μου τραβούσαν τις κοτσίδες, μου ‘βγάζαν τους φιόγκους, με σκουντούσαν άγρια κι έπεφτα.\nΟ Θοδωράκης όμως ήταν ήρεμος κι ευγενικός.\nΑπό κείνη τη μέρα το σκηνικό επαναλαμβανόταν.\nΗ μαμά μου μ έψαξε μια δυο φορές μετά κατάλαβε που πάω και μ’ άφησε ήσυχη.\nΠηδούσα πάντα τον φράχτη , κι ο Θοδωράκης με περίμενε.\nΜου διάβαζε παραμύθια και ιστορίες μου μιλούσε για τρένα, βαπόρια και αεροπλάνα.\nΜου έλεγε για την ζούγκλα και τ’ άγρια ζώα κι εγώ κρεμόμουν απ τα χείλη του μαγεμένη.\nΛίγες μέρες αργότερα αρρώστησα.\nΟ πυρετός με καθήλωσε στο σπίτι κι ο Θοδωράκης ήρθε με την μητέρα του να μ’ επισκεφθεί.\nΤότε είδα για πρώτη φορά ότι στηριζόταν σε πατερίτσες.\nΈκατσε δίπλα μου και μου διάβασε μια ιστορία .\nΜετά σηκώθηκε και στηρίζοντας τα χέρια του στο κρεβάτι στάθηκε μ έναν δικό του τρόπο από πάνω μου κάπως στραβά και φίλησε το μάγουλό μου αργά και μαλακά ψιθυρίζοντας μου περαστικά.\nΗ άδολη αγάπη μας κράτησε ένα χρόνο, μετά ο Θοδωράκης έφυγε στο εξωτερικό με τους γονείς του κι η κυρία Γαρουφαλλίδου θυμάμαι ότι έκλαιγε συνέχεια.\nΉταν δώδεκα χρονών αγόρι τότε αδύνατο σαν κλαράκι.\nΗ πολιομυελίτιδα του ‘χε αχρηστέψει το αριστερό πόδι αναγκάζοντάς το να σέρνει τον σιδερένιο νάρθηκα παντού.\nΜα εγώ αγαπούσα τον σιδερένιο του θόρυβο.\nΝα κοιτάω τα μάτια του ήθελα μόνο και ν’ ακούω τη φωνή του να μου διηγείται ιστορίες για την ζούγκλα και τ’ άγρια ζώα.


Κεφαλαία γράμματα - Pelop.gr\nΚαι ποιός δεν θα ήθελε να μειωθεί το Χρέος του; Μπορούμε να εικάσουμε εξίσου καλά ότι δεν θα υπήρχε και κανείς που να μην ήθελε να αυξηθεί το εισόδημά του. Οπως επίσης ότι δεν θα υπήρχε κανείς που δεν θα ήθελε και το Χρέος του να μειωθεί, και να αυξηθεί το εισόδημά του. Αμα ξέραμε και περισσότερα οικονομικά, θα μπορούσαμε να κάναμε και συσχετισμό μεταξύ μείωσης Χρέους και αύξησης εισοδήματος, ότι δηλαδή η μείωση του ενός δίνει περιθώρια για αύξηση του άλλου. Αλλά δεν ξέρουμε και περιμένουμε να το δούμε στην πράξη: Αμα μειωθεί το Χρέος θα καλυτερέψει πράγματι η κατάσταση;\nΧρέος με Χ κεφαλαίο, γιατί μιλάμε για το Χρέος της χώρας. Χώρας με χ μικρό. Υπάρχουν κι άλλες χώρες, αλλά χρέη σαν το δικό μας, κανένα. Ολες τις προηγούμενες μέρες περιμέναμε να ακούσουμε παρεμβάσεις και αποφάσεις σ' αυτή την κατεύθυνση ή τέλος πάντων κάποια σχόλια που να μας προδιαθέτουν για τα περίφημα Καλά Νέα, στα οποία βασίζει η κυβέρνηση τα πάντα, κυρίως δε τις πολιτικές της προοπτικές, μ τις οποίες ευελπιστεί να τουμπάρει τις δημοσκοπήσεις. Οχι πως οι δημοσκοπήσεις πέφτουν μέσα- είδαμε τι έγινε και τον Τραμπ, πού κέρδισε και τη Χίλαρι και τους γκαλοπίστηδες- αλλά δεν βλάπτει να τις εμποδίσουμε καν να εξαπατούν, διαμορφώνοντας ένα τέτοιο θετικό ρεύμα, που να μην μπορεί ο δημοσκόπος να σπεκουλάρει, γιατί δεν θα τον πιστεύει κανείς.\nΔιαβάζοντας και μόνο τις εφημερίδες των τελευταίων ετών μπορεί κανείς να έχει συμπεράνει ότι δεν υπάρχει περίπτωση να βγάλεις των δανειστών κουβέντα για κούρεμα Χρέους εάν δεν έχεις απολύτως πείσει όχι μόνο για μεταρρυθμιστικές προθέσεις, αλλά και για μεταρρυθμιστικές επιδόσεις. Και κάτι μας λέει ότι η συγκεκριμένη κυβέρνηση- με κ μικρό, γιατί υπάρχουν και άλλες κυβερνήσεις, και μάλιστα μερικές είναι καλυτερες- δεν έχει πείσει. Ηταν χαρακτηριστική η περίπτωση του ανασχηματισμού. Το μόνο κριτήριο που δεν ελήφθη υπόψη ήταν οι επιδόσεις στο πεδίο των μεταρρυθμίσεων και της επανεκκίνησης. Αντιθέτως, ελήφθη υπόψη η γνώμη του Αρχιεπισκόπου. Ανατρεπτικό στοιχείο ο Α. Τσίπρας, ανέτρεψε επομένως την παράδοση του κεντροαριστερού χώρου να μη σηκώνει μύγα στο σπαθί του ο ηγέτης σε τέτοια θέματα. Ο Γεώργιος Παπανδρέου ήρθε σε ρήξη με το Στέμμα για το Υπουργείο Αμύνης, ο Αλέξης Τσίπρας δε ήρθε σε ρήξη με την Εκκλησία για το Υπουργείο Παιδείας.\nΛέγαμε όμως για το Χρέος. Θεωρούμε ότι η μείωσή του θα αποτελέσει επιταχυντή για την ανάπτυξη. Αυτό υπό την προϋπόθεση ότι δεν θα θεωρήσεις την ευκαιρία κατάλληλη να επιστρέψεις στις παλιές καλές εποχές της χαλαρότητας στις κρατικές δαπάνες. Οχι πως θα σε αφήσουν οι δανειστές να κάνεις κάτι τέτοιο. Σε περίπτωση κουρέματος του Χρέους, όχι απλώς θα σφίξουν τα λουριά οι Θεσμοί, αλλά θα δούμε να αναλαμβάνει απ' ευθείας το υπουργείο Οικονομίας εκείνη η Ρουμάνα, η Αυστηρέσκου. Ομως, η κοινωνική βάση, εκπαιδευμένη χρόνια τώρα στην πρακτική της χρηματοδότησης της απασχόλησης και της "απασχόλησης" από το κράτος- εκπαιδευμένη όχι από τον ΣΥΡΙΖΑ, αλλά και ο σημερινός ΣΥΡΙΖΑ "παιδί" αυτών των εποχών είναι- άλλα πράγματα περιμένει. Πάει να πει ότι η μείωση του Χρέους θα μπορέσει να ωφελήσει πολιτικά μόνο εάν αξιοποιηθεί παραγωγικά. Δεν είμαστε σίγουροι εάν η συγκεκριμένη κυβέρνηση έχει έγνοια για παραγωγικές αξιοποιήσεις και άλλα οικονομοτεχνικά με τα οποία δεν είναι βέβαιο ότι συγκλίνει ιδεολογικά.\nΕτσι κι αλλιώς, δεν είμαστε σίγουροι ότι βοηθάει την κυβέρνηση να περιφέρει το αίτημα του κουρέματος κατά πιεστικό τρόπο. Αφ' ενός ο Ομπάμα δεν κουρεύει χρέη, ειδάλλως θα κούρευε πρώτα το αμερικάνικο. Αφ' ετέρου, δεν κόβουμε τον Σόιμπλε ότι είναι ο τύπος που του αρέσει να του υποδεικνύει ο δανειζόμενος και- κατ' εκείνον- αυθάδης κακομαθημένος μεσογειακός τι να κάνει, και μάλιστα τι να κάνει με τα λεφτά των γερμανών. Ισως θα αρκούσε να αφήναμε να μιλήσει η νίκη του Τραμπ. Δεν είναι δυνατόν να μην έχει τρομάξει η Ευρώπη, και δη η Γερμανία που έχει βιώσει που μπορεί να σε πάει ο Λαϊκισμός- με Λ κεφαλαίο- άλλο αν παριστάνει ότι το έχει ξεχάσει.


ΟΙΚΟΝΟΜΟΥ Ιωάννης (1860-1931) “Καισαριανή” – Πινακοθήκη Αβέρωφ\nΥπαιθρισμός. Απόηχοι του Ιμπρεσιονισμού, 20ός αιώνας ΟΙΚΟΝΟΜΟΥ Ιωάννης (1860-1931), Λάδι σε χαρτόνι, 51 Χ20 εκ.\nΤα πρώτα έργα του Οικονόμου φέρουν έντονα τη σφραγίδα της μαθητείας του κοντά στον Νικηφόρο Λύτρα, στη Σχολή Καλών Τεχνών της Αθήνας. Γρήγορα όμως στρέφεται προς την τοπιογραφία και τη ζωγραφική που εισάγει κάποια στοιχεία ιμπρεσιονιστικά, όπως το άνοιγμα της χρωματικής κλίμακας, που τον εντάσσουν στο υπαιθριστικό κίνημα το οποίο είχε επικρατήσει στην Ελλάδα στις αρχές του 20ού αιώνα. Οι πολλές απόψεις από τα περίχωρα της Αθήνας που φιλοτέχνησε ο Οικινόμου, όπως και η «Καισαριανή», δεν είναι μόνο δείγματα της ελεύθερης αυτής ζωγραφικής αλλά και ζωντανές μαρτυρίες τοπογραφικής απεικόνισης κατά τη χρονική περίοδο της καταγραφής τους.\nΦΛΩΡΑ-ΚΑΡΑΒΙΑ Θάλεια (1871-1960) “Ρωμαϊκό υδραγωγείο”


Τσιτσιπάς - Καρένιο Μπούστα 3-0: Ασταμάτητος Στέφανος στους '8' του Roland Garros\nΚάνοντας ένα σχεδόν αλάνθαστο παιχνίδι, ο Στέφανος Τσιτσιπάς ήταν εντυπωσιακός απέναντι στον Πάμπλο Καρένιο- Μπούστα, επικράτησε με 3-0 σετ και προκρίθηκε στα προημιτελικά του Roland Garros. Εκεί θα αντιμετωπίσει την Τρίτη έναν εκ των Μεντβέντεφ-Γκαρίν.\nnews247 06 Ιουνίου 2021 18:22\nΟ Ισπανός από την άλλη έκανε μεγάλη προσπάθεια στο τρίτο σετ να παραμείνει στην διεκδίκηση του αγώνα, ανέβασε κατακόρυφα την απόδοσή του, όμως ο Τσιτσιπάς έβγαλε άμεσα αντίδραση και έκλεισε το ματς και την υπόθεση της πρόκρισης.\nΌπως αναφέρει το SPORT 24, ο Τσιτσιπάς μπήκε απόλυτα συγκεντρωμένος στον αγώνα, προηγήθηκε με 3-0 και 4-1 στα γκέιμ και έκανε ουσιαστικά ό,τι ήθελε απέναντι στον Ισπανό. Ο Καρένιο-Μπούστα έβγαλε αντίδραση, όπως άλλωστε περιμέναμε από την αρχή του αγώνα, μείωσε σε 5-3, όμως ο Έλληνας τενίστας παρέμεινε συγκεντρωμένος, υπερασπίστηκε το σερβίς του και κατέκτησε το πρώτο σετ με 6-3.


urantiacenter.gr - ΑΤΙΑ - το 11:11 - τα Σημεία Ισχύος\nΑΤΙΑ - το 11:11 - τα Σημεία Ισχύος\nΘα απαντήσω σε τρεις ερωτήσεις που θα θέσετε στους πνευματικούς σας οδηγούς συλλογικά και θα σας ζητήσω να το κάνετε αυτό τώρα, γιατί ο συνεργάτης μου δεν νιώθει άνετα με την αμφίδρομη ανταλλαγή, Θα πάρω τρεις από τις συλλογικές ερωτήσεις. ( Ο συνεργάτης μου πρέπει να μάθει επίσης να μη φοβάται την αποτυχία, γιατί δίνοντας τις ερωτήσεις σε μένα για να διαλέξω, θα επιλέξω τις ερωτήσεις από όλους μαζί τους πνευματικούς οδηγούς. Αυτό θα βοηθήσει εκείνους που θα διαβάσουν αυτή την επικοινωνία, αλλά δεν θα έχει σχέση με όσους είναι παρόντες σήμερα. Είναι σημαντικό να απαντήσω στις ερωτήσεις αυτής της ομάδας, το οποίο θα κάνω αργότερα, μέσα από πρόσθετη επικοινωνία και γράψιμο, αν ο συνεργάτης μου δέχεται.).\nΗ πιο συχνή ερώτηση που τίθεται αφορά τα ΑΤΙΑ (Αγνώστου Ταυτότητας Ιπτάμενα Αντικείμενα). Υπάρχει μια ερώτηση για το 11: 11 και η Τρίτη ερώτηση είναι σχετικά με τα σημεία ισχύος στο μαγνητικό δίκτυο.\nΥπάρχουν δύο είδη ΑΤΙΑ που βλέπετε και γνωρίζετε. Είναι εύκολο να εντοπίσετε τις διαφορές μεταξύ των δύο: το ένα (είδος) είναι από τη δική μου πλευρά του πέπλου και το άλλο είναι από τη δική σας. Αυτά που προέρχονται από τη δική σας πλευρά του πέπλου είναι εύκολο να φωτογραφηθούν και έχουν σκληρές καθορισμένες γωνίες. Φαίνονται μεταλλικά. Από τα είδη της δικής σας πλευράς του πέπλου υπάρχουν δύο κατηγορίες: (1) τα φωτισμένα και (2) τα αρνητικά. Μη φοβάστε τα αρνητικά διότι έχετε μεγαλύτερη δύναμη από αυτά. Άλλωστε δεν θα μπορέσουν να μείνουν για πολύ ακόμη, λόγω της αλλαγής στη Γη. Η δουλειά μου θα τα διώξει μακριά.\nΤα ΑΤΙΑ από την άλλη πλευρά του πέπλου (την πλευρά του ΚΡΥΩΝ) δεν είναι εύκολο να φωτογραφηθούν και έχουν μαλακές γωνίες. Τα περισσότερα από αυτά λάμπουν. Κάνουν και θορύβους πού και πού. Φαίνονται να κινούνται πολύ ακατάστατα, σαν φώτα στον ουρανό. Φαίνονται να κινούνται πολύ ακατάστατα, σαν φώτα στον ουρανό. Αυτό συμβαίνει γιατί δεν βρίσκονται στο ίδιο γραμμικό χρονικό πλαίσιο με σας. Βρίσκονται σε ένα πραγματικό χρονικό πλαίσιο με σας. Βρίσκονται σε ένα πραγματικό χρονικό πλαίσιο.\nΌπως οι πλανήτες σας, όταν έχουν ανάδρομη κίνηση φαίνονται να πηγαίνουν προς τα πίσω, ενώ δεν κινούνται έτσι, είναι η ίδια πλάνη… και η φαινομενική κίνηση δεν είναι αυτή που νομίζετε ότι είναι. (Πλανήτες σε ανάδρομη κίνηση φαίνονται ότι πηγαίνουν προς τα πίσω λόγω της σχετικότητας της βάσης πάνω στην οποία ταξιδεύετε σε σχέση με την κίνησή τους. Ακριβώς αυτό είναι που συμβαίνει με τον χρόνο σας. Οι διαφορές χρόνου δημιουργούν σε σας πολλές πλάνες σε σχέση με όλο το σύμπαν, όπως το αντιλαμβάνεστε, αλλά τα ΑΤΙΑ είναι το μόνο παράδειγμα που μπορείτε να δείτε μέσα στο δικό σας μαγνητικό πεδίο).\nΑπό αυτά (τα είδη από τη δική μου πλευρά) υπάρχουν πολλά. Κάτι που δεν έχετε καταλάβει είναι ότι αυτό που βλέπετε πολλές φορές δεν είναι ΑΤΙΑ αλλά μια πραγματική οντότητα. Υποθέτετε, λόγω του εντυπώματος και των εμφυτευμάτων, ότι οι άλλες οντότητες έχουν το ίδιο βιολογικό μέγεθος με τους ανθρώπους αλλά δεν έχουν. Το πιο συνηθισμένο μέγεθος είναι όσο ένα από τα σπίτια σας. Αυτό είναι το σύνολο της ενέργειας καθώς μετακινείται. Αυτό είναι το σύνολο της ενέργειας καθώς μετακινείται. Αυτό το σύνολο είναι που «βλέπετε» συχνά. Βλέπετε οντότητες αντί για ΑΤΙΑ… αντί για σκάφη, (βλέπετε) την πραγματική πνευματική/ψυχική οντότητα.\nΜερικές φορές «ενωνόμαστε» πολλές μαζί και κατεβαίνουμε και εσείς πιθανόν μας βλέπετε τη στιγμή που χωρίζουμε. Όταν το κάνουμε αυτό, το χρώμα του συνόλου αλλάζει (κάθε φορά που μια οντότητα προστίθεται ή αφαιρείται το όλον φαίνεται σαν να αλλάζει χρώμα).\nΠροσέξτε υπάρχουν αρνητικές οντότητες εδώ, από την άλλη πλευρά του πέπλου (τη δική μου πλευρά). Η συμβουλή μου προς εσάς (και δεν θα πω για την ώρα τίποτε άλλο για το θέμα): Στη νέα ενέργεια η δύναμή σας δεν είναι πλέον ουδέτερη. Έχει ροπή προς το θετικό, οπότε έχετε έλεγχο επί των αρνητικών οντοτήτων…έχετε δύναμη και έλεγχο επί των αρνητικών οντοτήτων…έχετε δύναμη και έλεγχο επί των αρνητικών οντοτήτων. (Όταν ο ΚΡΥΩΝ επαναλαμβάνει τρεις φορές, γνωρίζετε ότι είναι σοβαρό.\nΑγαπητοί μου, μη φοβάστε αυτό που μπορεί να αντιλαμβάνεστε σαν μεγάλη αρνητική δύναμη. Αυτά τα πράγματα δεν πρέπει να σας ανησυχούν, αλλά, επειδή μερικές φορές εμφανίζονται, εγώ οφείλω τουλάχιστον να σας δώσω οδηγίες. Αγνοήστε τα και γυρίστε τους την πλάτη. Φωνάξτε τη Μοναδική Πηγή Αγάπης και θα σας αφήσουν ήσυχους. Μην είστε περίεργοι, διότι αυτό τους επιτρέπει να αλληλεπιδρούν με το μάθημά σας και αυτό δεν είναι σωστό να γίνεται.)\nΜην ανησυχείτε για τη αυξημένη εμφάνιση των ΑΤΙΑ. Έχουμε πολλά που έρχονται, από πολλά μέρη. Η ομάδα υποστήριξής μου στον Δία ταξιδεύει συνέχεια από και προς τη Γη. Υπάρχουν πολλοί που έρχονται από όλα τα μέρη για να γιορτάσουν αυτή την εποχή…με τη βοήθειά σας. (Η μεγαλύτερη δράση είναι επικεντρωμένη γύρω από την υπηρεσία καθενός από σας, ως ανθρώπου που είναι έτοιμος να λάβει νέα εμφυτεύματα και νέους πνευματικούς οδηγούς.\nΜοιάζει λίγο με την αλλαγή φρουράς στο παλάτι. Διότι αυτοί που σας υπηρετούσαν στην προηγούμενη ενέργεια, τώρα φεύγουν για να βρουν καινούρια μονοπάτια και αντικαθίστανται από αυτούς που είναι έτοιμοι να αναλάβουν το έργο με τη νέα ενέργεια. Συνειδητοποιήστε ότι υπάρχει μεγάλος ενθουσιασμός γι’ αυτή την αλλαγή! Αυτό που συμβαίνει εδώ δεν γίνεται πάντα και υπάρχει εορτασμός για τις εμπειρίες που θα έχετε).\nΚαι τα δύο είδη ΑΤΙΑ (και της δική σας πλευράς και της δικής μου) χρησιμοποιούν το μαγνητικό δίκτυο – τι ειρωνεία! – για τα ταξίδια τους. Ακόμη και οι οντότητες που έρχονται μέσα στην ατμόσφαιρα έχουν την τάση να ταξιδεύουν πάνω στο δίκτυο. Με την αναπροσαρμογή του δικτύου οι χώροι προσγειώσεως θα αλλάξουν. (Σε μια ιδιωτική επικοινωνία με τη δασκάλα Μπάρμπρα, μίλησα για το γεγονός ότι το τρένο μπορεί να ταξιδέψει μόνο όπου υπάρχουν γραμμές…σε σχέση με τη δραστηριότητα των χώρων προσγειώσεως των ΑΤΙΑ. Υπάρχουν πολλά συμπεράσματα που μπορούμε να εξάγουμε από αυτή τη γνώση και μόνο. Αν θέσετε τις σωστές ερωτήσεις και βγάλετε τα προφανή συμπεράσματα, θα μάθετε πολλά για τον τρόπο που τα μαγνητικά χρησιμοποιούνται ως πηγή ενέργειας).\nΗ επόμενη ερώτηση που έχουμε αφορά το δίκτυο και τα σημεία ισχύος. Μπορεί να σας φανεί ενδιαφέρον αν μάθετε ότι μέρος από τη δύναμή σας φυλάγεται στο δίκτυο και πάντα ήταν έτσι. Αυτό είναι που «αισθάνεστε» όταν ταξιδεύετε στα σημεία ισχύος διότι δεν έχετε την ικανότητα να φέρετε πάντα μαζί σας τη δική σας δύναμη. (Υπάρχουν πολλά για να διδάξουμε πάνω σε αυτό το θέμα, αλλά είναι απλώς ενδιαφέροντα και δεν βοηθούν αυτή την ώρα το έργο που έχουμε να κάνουμε. Γι’ αυτούς που ενδιαφέρονται, το «Θείο μέρος», που η ψυχική σας οντότητα αντιπροσωπεύει εδώ στη Γη, έχει κρατήσει κάθε κομμάτι της συμπαντικής δύναμης που είχε στην άλλη πλευρά του πέπλου. Η περισσότερη ενέργεια όμως είναι αποθηκευμένη σε διάφορα συλλογικά σημεία, και όχι μέσα στο σώμα σας. Αυτό κρίθηκε ως σωστό, διότι αλλιώς δεν θα μπορούσατε να πάρετε τα μαθήματά σας! Το δίκτυο είναι το μέσον που επιτρέπει τη μεγαλύτερη αποθήκευση, αλλά υπάρχει και αποθήκευση βαθιά μέσα στη Γη όπου είναι τοποθετημένο και δεν είναι απαραίτητο για τον δρόμο σας τώρα).\n(Η χρονολογική κατανομή της ενέργειας που είναι διαθέσιμη για την ψυχή σας είναι πολύ ενδιαφέρουσα ακόμη και για μένα, διότι είχε άμεση σχέση με τους μεγάλους Δασκάλους του παρελθόντος και είναι αυτή που έφερε και μένα εδώ σε σας τώρα. Ο Ιησούς ήρθε να σας πει ότι τελικά έχετε τη δυνατότητα να την φέρετε μαζί σας και τώρα έρχομαι για να το πραγματοποιήσω!)\nΜόνο με το άνοιγμα αυτού του παράθυρου (της νέας ενέργειας) σας επιτρέπεται να πάρετε τελικά αυτή τη δύναμη και να κάνετε τα πράγματα που μέχρι τώρα μόνο ονειρεύεστε. (Αυτό αναφέρεται στην αφαίρεση των εμφυτευμάτων που σας κρατούν σε μάθημα και σας έχουν εμποδίσει να φτάσετε στην τέλεια φώτιση).\nΚαθώς θα γίνεται αυτό, θα αντλείτε (ενέργεια) από τα σημεία ισχύος, τα οποία τότε θα καθίστανται ουδέτερα. Αποτελούν χώρους αποθήκευσης για σας. Αυτό είναι μέρος της ισορροπίας (για την οποία μίλησα προηγουμένως), διότι η ενέργεια της Γης έχει παραμείνει πάντα η ίδια. Ρέει μόνο μεταξύ πραγμάτων, (σε αυτή την περίπτωση) μεταξύ του δικτύου και των ψυχών σας σε μάθημα. (Επομένως, τελικά δεν θα υπάρχουν «σημεία ισχύος» γύρω από τα οποία θα οφείλετε να ζείτε ή προς τα οποία θα πρέπει να ταξιδέψετε, ώστε να αισθανθείτε καλύτερα). Και για να απαντήσω στην ερώτηση, «που να πάω;», η οποία τέθηκε απόψε, σας λέω ότι όπου αισθάνεται κανείς καλά τώρα, μπορεί να μην είναι καλά αργότερα. Αν θέλετε μια συμβουλή: αν μπορείτε, η καλύτερη δουλειά σας θα γίνει εκεί όπου υπάρχει ψυχρό κλίμα.\nΤελικά, μια ερώτηση για το 11:11. Τι είναι; Αυτό θα έπρεπε να είναι προφανές. Αποτελεί μια πύλη. Αντιπροσωπεύει αυτή την περίοδο του χρόνου των 11 ετών. Αντιπροσωπεύει την ενέργεια του ΚΡΥΩΝ. Διότι δεν ήταν δική μου επιλογή να έρθω εδώ.\nΥπάρχει ένα σχέδιο και μια κατεύθυνση, ήταν «προκαθορισμένο» ότι θα ερχόμουν. Δεν επινόησε ο συνεργάτης μου το όνομά μου. Το όνομα ΚΡΥΩΝ στη γλώσσα σας ήταν το κατάλληλο, διότι είναι η δόνηση του έντεκα (εκφραζόμενο με Αγγλικούς χαρακτήρες που προστίθενται με τον τρόπο που έχω αναφέρει σε παλαιότερο κείμενο, που είναι το ευκολότερο γι’ αυτούς που δεν είναι εκπαιδευμένοι με τους αριθμούς). Όχι μόνο αυτό, αλλά περιέχει μέρος από την τονική ποιότητα του ήχου, η οποία θα περιέχεται και στους άλλους οκτώ διαύλους του ΚΡΥΩΝ στη Γη.\nΌσοι από σας έχετε διαβάσει τα κείμενα (όπως έχουν καταγραφεί από τον συνεργάτη μου ως τώρα) και έχετε παίξει με τους αριθμούς και τους έχετε προσθέσει μαζί, θα καταλάβετε και θα αντιληφθείτε ότι έφθασα την 1-1-1-9-8-9. Αυτό είναι έντεκα. Η αναχώρησή μου την 3-1-1-2-2-0-0-2 είναι έντεκα. (Αυτές είναι οι ημερομηνίες αφίξεως και αναχωρήσεως που έχω δώσει στον συνεργάτη μου και οι οποίες έχουν παρουσιαστεί για να τις μελετήσετε μέσα από τα κείμενα μέχρι σήμερα.\nΠολλά μπορούμε να συμπεράνουμε παρατηρώντας τη σημασία των αριθμών μέσα στα κείμενα. Αν υπολογίσετε την έναρξη της νέας ενέργειας από 1/1/92 μέχρι 31/12/2002, θα βρείτε ότι θα είμαι μαζί σας στη νέα ενέργεια ακριβώς έντεκα χρόνια.) Αυτό είναι μέρος από το παράθυρο του 11:11. Έχει προφητευτεί. Είναι η αλλαγή της δύναμης. Είναι το δώρο σας… που έχετε κερδίσει αυτή την εποχή. Υπάρχουν πολύ λίγα που δεν μπορείτε να κάνετε με τη νέα δύναμή σας, αλλά πρέπει να αρχίσετε με τον εαυτό σας (όπως ήδη σας έχω δώσει οδηγίες) και με την ΕΠΙΛΟΓΗ!\nΣε άλλες επικοινωνίες, θέλω να σας μιλήσω για θεραπεία, διότι υπάρχουν κάποιοι στο δωμάτιο αυτό που την χρειάζονται.\nΥπάρχει ένα πρόβλημα αδένων… η θεραπεία μπορεί να είναι άμεση. Υπάρχει ανησυχία… κάποιος ανησυχεί για το… αμάξι του.\nΑυτά τα πράγματα (εννοώ τα ασήμαντα) πρέπει να τα ξεπεράσετε, διότι η ενέργεια της αγάπης είναι πολύ υψηλότερη από οποιοδήποτε από αυτά. Αυτά τα πράγματα δεν αξίζουν την προσοχή σας.\nΠριν φύγω, θα ήθελα να με δείτε. Θα μάθετε τελικά πως συνενώνονται τα χρώματα και τα σχέδια για οποιαδήποτε οντότητα. Πάλι, αν ακολουθήσετε τις οδηγίες μου, θα ήθελα να σας πάρω για λίγο πάνω και πέρα και πέρα από την ατμόσφαιρα της Γης.\nΌσοι από σας είχατε «εξωσωματικές» εμπειρίες στο παρελθόν, που ο συνεργάτης μου ποτέ δεν είχε, θα ξέρετε ότι αυτό είναι ακριβές. Θα ήθελα καθένας από σας να ανοίξει την καρδιά του και να το επιτρέψει.\nΦανταστείτε ότι τώρα αιωρείστε πάνω από τα σύννεφα. Βρίσκεστε πάνω από την ατμόσφαιρα της Γης και είναι πολύ σκοτεινά. Η ενέργειά σας έχει επεκταθεί στην πλήρη μορφή της.\nΚαι τώρα, καθώς κοιτάτε κάτω, θα δείτε κάτι διαφορετικό, (κάτι που είναι) ενδεικτικό της νέας ενέργειας. Εκείνοι που το έχουν ξανακάνει αυτό θα καταλάβουν ότι κάτι λείπει, η ασημένια κλωστή δεν υπάρχει!\nΑυτή είναι η άδειά σας για να «συνεχίσετε» το ταξίδι, αν το διαλέξετε (αλλά κανείς από σας δεν θα το κάνει). Είσαστε ελεύθεροι και, καθώς με πλησιάζετε, θα παραμείνω ακίνητος. Αισθανθείτε τη δόνηση της αγάπης γύρω μου… γιατί σας αγαπώ πάρα πολύ! Προέρχεται από μία μοναδική πηγή. Είναι η συμπαντική αγάπη. Δονείτε τόσο γρήγορα, που δεν είναι ορατή. (Επομένως αντιπροσωπεύει τεράστια δύναμη και ενέργεια από μια πηγή που φαίνεται μαύρη).\nΚαθώς με κοιτάζετε, θα παρατηρήσετε ότι έχω έντεκα πλευρές και ότι η κάθε πλευρά έχει σχήμα (παρατηρήστε ότι όλα τα σχήματα δεν είναι συμμετρικά και κανένα δεν είναι ίδιο με το άλλο). Αποτελείται από κομμάτια όπως ένα βιτρό. Κάθε πλευρά έχει και το χρώμα της. Όπως με πλησιάζετε και έρχεστε γύρω μου, θα αρχίσω να περιστρέφομαι. Καθώς θα περιστρέφομαι μέχρι να φτάσω τη δόνηση που αποτελεί την ενέργεια ΚΡΥΩΝ, θα δείτε το χρώμα που θα βγει, που είναι η ενέργεια ΚΡΥΩΝ.\nΓιατί είναι η κορυφαία έκφραση των έντεκα πλευρών που περιστρέφονται μαζί και γίνονται ένα. Αυτό που μπορείτε (έχετε τη δυνατότητα) να αντιληφθείτε είναι μόλις ένα κλάσμα, ένα υπόλειμμα της πραγματικής δόνησης, γιατί το μεγαλύτερο μέρος βρίσκεται εκτός των ορίων (της ανθρώπινης όρασης). Αυτό που μένει είναι ένα πανέμορφο ιριδίζον χάλκινο χρώμα. Αυτό είναι το χρώμα του ΚΡΥΩΝ (για σας). Οι άλλες οντότητες που θα έρθουν σε σας στο μέλλον, κατά τη διάρκεια αυτών (της νέας ενέργειας) των ετών, θα είναι βαθύ μπλε και βαθύ πράσινα και πολλά άλλα όμορφα σκούρα χρώματα. Αυτά (τα χρώματα που αντιλαμβάνεστε) είναι απλώς τα υπολείμματα αυτών που δεν μπορείτε να δείτε.\nΓι’ αυτό τον λόγο τα χρώματα είναι πιο σκούρα από ότι θα περιμένατε. (Πάντα μας βλέπατε με χαμηλότερη δόνηση, πριν από αυτή την εποχή, εν μέρει λόγω των τύπων των οντοτήτων που σας υπηρετούσαν τα τελευταία 2000 χρόνια. Μοιάζει με ειρωνεία το γεγονός ότι αυτές οι χαμηλότερες δονήσεις, παραδόξως, φαίνονταν περισσότερο πολύχρωμες και έντονες, γιατί βρίσκονταν περισσότερο στο φάσμα της όρασής σας.) Καθώς περιστρέφομαι με πλήρη ταχύτητα, μπορείτε να δείτε τη λαμπρότητα της οντότητάς και να καταλάβετε ότι ο καθένας από σας μοιάζει ακριβώς έτσι, με διαφορετικά χρώματα, λίγο διαφορετικές διαστάσεις και πολλά διαφορετικά σχέδια.\nΚαθώς περιστρεφόμαστε τώρα όλοι μαζί, μπορείτε να νιώσετε την αγάπη που έχω για σας. (Αυτή είναι μια κατάσταση στην οποία θα ήθελα να σας φέρνω κάθε φορά που θα είμαστε μαζί στο μέλλον. Πολλές πληροφορίες μπορούν να μεταδοθούν με αυτό τον τρόπο και η πηγή αγάπης μπορεί να είναι αποτελεσματική για σας. Δεν έχετε ιδέα τι μπορεί να επιτευχθεί για σας προσωπικά, αν μπορείτε να φτάνετε σε αυτή την κατάσταση μαζί με μένα).\nΚαθώς κατεβαίνετε τώρα, σας συμβουλεύω να παραμερίσετε τα μικροπράγματα, γιατί υπάρχει δουλειά που πρέπει να γίνει.\n(Τα μικροπράγματα που αναφέρω είναι αυτά που σκεπτόσαστε τώρα, όπως την κατεύθυνσή σας και πώς να συνεχίσετε τη ζωή σας. Λέγοντας «να παραμερίσετε» εννοώ ότι θα πρέπει να έχετε απόλυτη εμπιστοσύνη πως αυτά τα πράγματα θα σας δειχτούν την κατάλληλη στιγμή και πως δεν θα πρέπει να τα αφήσετε να απασχολούν την κύρια ενέργειά σας τώρα , γιατί έχετε να κάνετε πολλά ακόμη για τον πλανήτη και αυτό είναι το σπουδαίο έργο. Έχετε συμβόλαιο να το κάνετε αυτό! Ο ανώτερος εαυτός σας το γνωρίζει αυτό και η διαίσθησή σας θα επεκταθεί, προκειμένου να επιτρέψει και στον συνειδητό νου επίσης να γνωρίζει, ώστε να ανακουφιστείτε και να έχετε γαλήνη με αυτή τη γνώση.


Melodifestivalen 2018: Με τον Benjamin Ingrosso η Σουηδία στην Λισαβόνα! - InfeGreece\nΜετά από τέσσερις ημιτελικούς και την φάση της δεύτερης ευκαιρίας πριν λίγο πραγματοποιήθηκε και ο τελικός του φετινού Melodifestivalen. Mε κεντρικό παρουσιαστή τον David Lindgren αλλά και σε μικρότερο ρόλο τον Fab Freddie, ο τελικός του Melodifestivalen 2018 έλαβε χώρα στην Στοκχόλμη και συγκεκριμένα στο Friends Arena.\nΊσως πρόκειται για την πιο μέτρια χρονιά του θεσμού τουλάχιστον ως προς την δυναμικότητα των τραγουδιών και για αυτό τον λόγο δημοσιεύματα κάνουν λόγο για τον πιο αμφίρροπο τελικό των τελευταίων ετών. Ωστόσο, για μία ακόμη χρονιά 12 συμμετοχές διεκδικούν το ένα και μοναδικό εισιτήριο που οδηγεί στον διαγωνισμό της Eurovision που φέτος θα διεξαχθεί στην Λισαβόνα.\nΟι 12 συμμετοχές του τελικού είναι οι εξής:\nΑναλυτικότερα οι συμμετοχές του τελικού:\n1. Mendez – ” Everyday”\nΤην έναρξη του μεγάλου τελικού πραγματοποιεί ο 42 ετών Méndez με καταγωγή από Σουηδία αλλά και Χιλή. Η συμμετοχή δεν κατάφερε να πάρει απευθείας το εισιτήριο για τον τελικό από τον τρίτο ημιτελικό αλλά μόλις το προηγούμενο Σάββατο βρέθηκε στους τέσσερις προκριθέντες της δεύτερης ευκαιρίας. Η συμμετοχή του χαρακτηρίζεται από έντονα latin στοιχεία αλλά και από έναν ιδιαίτερο χορευτικό ρυθμό που σου μένει από το πρώτο άκουσμα. Χωρίς ιδιαίτερες αλλαγές ο Mendez θα επιχειρήσει να φέρει το καλύτερο αποτέλεσμα, ενώ το τραγούδι έχει ήδη γίνει επιτυχία στην χώρα καθώς βρίσκεται στην 4η θέση των επίσημων charts της Σουηδίας.\n2. Renaida – ” All The Feels “\nΔεύτερη στη σκηνή είναι η νεαρή Renaida, η οποία και αυτή προκρίθηκε στον τελικό από την φάση της δεύτερης ευκαιρίας. Με το δυναμικό της pop-rnb τραγούδι της καταφέρνει να ξεσηκώσει το κοινό. Σίγουρη και γεμάτη αυτοπεποίθηση αλλά χωρίς ιδιαίτερες αλλαγές σε σχέση με την εμφάνιση της το προηγούμενο Σάββατο. Ωστόσο, στην μέση του τραγουδιού έγινε αντιληπτό ότι η Renaida αντιμετωπίζει ένα τεχνικό πρόβλημα μα τον ήχο. Παρ’όλα αυτά η ίδια το αντιμετώπισε με ψυχραιμία και συνέχισε να ερμηνεύει με τον καλύτερο δυνατό τρόπο. Σίγουρα μία ευχάριστη συμμετοχή αλλά δύσκολα θα καταφέρει να βρεθεί στις πρώτες θέσεις στον βαθμολογικό πίνακα στο τέλος της βραδιάς.\n3. Martin Almgren – ” A Bitter Lullaby “\nΕπόμενος για απόψε ο νικητής του σουηδικού Idol το 2015 Martin Almgren, ο οποίος πέρασε απευθείας στον τελικό από τον τρίτο ημιτελικό ως το απόλυτο outsider για πολλούς φαν του θεσμού. Με κύριο όπλο την φωνή του καταφέρνει να καθηλώσει το κοινό και να ξεχωρίσει ανάμεσα στις υπόλοιπες συμμετοχές. Λιτή εμφάνιση με ωραία σκηνοθεσία και χαμηλό φωτισμό επιχειρεί να κάνει την έκπληξη στον φετινό τελικό.\n4. John Lundvik – ” My Turn “\nΤέταρτη συμμετοχή για απόψε είναι ο John Lundvik με μία από τις λίγες μπαλάντες της βραδιάς. Αρκετά γνωστός στην Σουηδία καθώς είναι αυτός που έγραψε και το γαμήλιο τραγούδι για την βασίλισσα της χώρας. Χωρίς αλλαγές από την εμφάνιση του από τον πρώτο ημιτελικό, διατηρεί την πολύ δυνατή του φωνή αλλά και την βροχή από πυροτεχνήματα στην κορύφωση του τραγουδιού. Χαρακτηρίζεται ήδη από πολλούς ως μία από τις καλύτερες φωνές στον φετινό θεσμό. Μία συμμετοχή που ξεκίνησε πολύ σιωπηλά αλλά φαίνεται να εξελίσσεται σε μία από αυτές που θα βρεθούν ψιλά στον βαθμολογικό πίνακα.\n5. Jessica Andresson – ” Party Voice “\nΜετά από τέσσερις σόλο απόπειρες στο Melodifestivalen (2006, 2007, 2010, 2015) αλλά και μία συμμετοχή στην Eurovision το 2003 ως μέλος του συγκροτήματος Fame κατακτώντας την 5η θέση, η 44 ετών Jessica μπορεί σίγουρα να χαρακτηριστεί ως βετεράνος του θεσμού. Αυτή τη φορά επιστρέφει με ένα δυναμικό pop τραγούδι με καθαρόαιμο σουηδικό ήχο. Γεμάτη αυτοπεποίθηση και με ένα μεγάλο χαμόγελο είναι έτοιμη να χορέψει like a mother και στην σκηνή της Λισαβόνας.\n6. LIAMOO – ” Last Breath “\nΣτην παρθενική του εμφάνιση στον θεσμό ο νικητής του σουηδικού Idol το 2016, LIAMOO. Ο μόλις 20 ετών τραγουδιστής συμμετέχει ίσως με το πιο radio-friendly κομμάτι του αποψινού τελικού. Μία ιδιαίτερη εμφάνιση με πολύ καλή σκηνοθεσία ίσως και ακόμη καλύτερη από τον δεύτερο ημιτελικό, την οποία έχει αναλάβει η γνωστή Sacha Jean-Baptiste γνωστή από την Αρμενία 2016, Βουλγαρία 2017 και από την φετινή επικείμενη συνεργασία με την Ελένη Φουρέιρα (Κύπρος 2018).\n7. Samir & Viktor – ” Shuffla “\nΜετά από δύο αποτυχημένες απόπειρες το 2015 και 2016 στον θεσμό, το γνωστό δίδυμο επιστρέφει πιο δυνατό από ποτέ. Για πολλούς πρόκειται για την καλύτερη τους προσπάθεια και ίσως για πρώτη φορά καταφέρουν να φτάσουν πολύ κοντά στην εκπροσώπηση της Σουηδίας στην Eurovision. Χωρίς ιδιαίτερες αλλαγές ξεσηκώνουν το κοινό, το οποίο φαίνεται να έχει αγαπήσει την συμμετοχή η οποία βρίσκεται ήδη στις πρώτες θέσεις στα charts της Σουηδίας.\n8. Marriete – ” For You “\nΊσως η πιο πολύ αναμενόμενη και πιο πολυσυζητημένη συμμετοχή του φετινού θεσμού. Μετά από δύο πολύ καλές εμφανίσεις το 2015 και 2017 πολλοί ήταν σίγουροι ότι φέτος ήταν η χρονιά της. Ωστόσο, άλλοι τόσοι απογοητεύτηκαν από το τελικό αποτέλεσμα. Εκτός από το ενδυματολογικό δεν εντοπίζουμε ιδιαίτερες αλλαγές στην σκηνική παρουσία. Σίγουρα μία πολύ καλή ερμηνεία και εμφάνιση από την ιδιαίτερα δημοφιλείς 35 χρονη τραγουδίστρια, αλλά όχι τόσο καλή ώστε να μπορεί να θεωρηθεί το απόλυτο φαβορί για την αποψινή νίκη.\n9. Felix Sandman – ” Every Single Day “\nΆλλη μία συμμετοχή που πέρασε στον τελικό μέσα από την φάση της δεύτερης ευκαιρίας. Μία μπαλάντα που ξεχωρίζει από τις υπόλοιπες συμμετοχές του τελικού για την ηρεμία και την μελωδικότητα της. Αν και δεν πέρασε απευθείας στον τελικό, κατάφερε να εξελιχθεί σε ένα από τα πιο δημοφιλή τραγούδια του φετινού θεσμού και να κατακτήσει ακόμη και την 1η θέση στα επίσημα charts της χώρας. Ίσως να επαναληφθεί η περίπτωση του 2013 όπου μία συμμετοχή από την φάση της δεύτερης ευκαιρίας καταφέρνει να κερδίσει τον τελικό του Melodifestivalen.\n9. Margaret – ” In My Cabana “\nΑκόμη μία συμμετοχή που βρίσκεται στον τελικό από την φάση του Andra Chansen. Η πολωνικής καταγωγής και μόλις 26 ετών τραγουδίστρια συμμετέχει στο φετινό Melodifestivalen με ένα pop tropical κομμάτι σε σύνθεση του Arash Labaf (Azerbaijan 2009) και της Linnea Deb, η οποία έχει συμμετάσχει στο Melodifestivalen πολλές φορές ( Heroes 2015, You 2013, Statements 2017 κ.α.) αλλά φέτος υπογράφει και την συμμετοχή της Φινλανδίας “Monsters”. Η Margaret ακόμη και αν δεν τα καταφέρει να κερδίσει απόψε, είναι σίγουρα πολύ κερδισμένη από την όλη διαδικασία μιας και καθιερώνεται ως ανερχόμενη δύναμη στην μουσική βιομηχανία της Σουηδίας.\n11. Benjamin Ingrosso – ” Dance You Off “\nΠροτελευταία συμμετοχή για απόψε είναι το μεγάλο φαβορί στα γραφεία στοιχημάτων Benjamin Ingrosso. Μετά την περσινή του συμμετοχή επιστρέφει με την καλύτερη σκηνική παρουσίαση στον φετινό θεσμό και ακριβώς έτοιμη και για την σκηνή της Λισαβόνας. Χωρίς ιδιαίτερες αλλαγές από τον πρώτο ημιτελικό καταφέρνει να ξεχωρίσει και σίγουρα να βρεθεί στις πρώτες θέσεις στον αποψινό τελικό.\n12. Rolandz – ” Fuldans “\nΤελευταία συμμετοχή για απόψε το συγκρότημα Rolandz, οι οποίοι πέρασαν απευθείας στον τελικό από τον τέταρτο ημιτελικό. Μία από τις κλασικές “αστείες” συμμετοχές του θεσμού που για πολλούς θα έπρεπε να περιοριστεί στους ημιτελικούς. Ωστόσο, με έντονο disco στυλ και φουλ ανεβαστική διάθεση από το πρώτο λεπτό καταφέρνουν να ξεσηκώσουν το κοινό. Αν και εμφανίζεται τελευταίο στον τελικό δύσκολα θα μπορέσει να ξεχωρίσει και να πάρει μία από τις πρώτες θέσεις στον αποψινό τελικό.\nΜε την ολοκλήρωση και των 12 συμμετοχών, η Renaida επαναλαμβάνει την εμφάνιση της λόγω τεχνικού προβλήματος που είχε κατά την διάρκεια της πρώτης της εμφάνισης.\nΛίγο πριν την ψηφοφορία του κοινού, ο περσινός εκπρόσωπος της χώρας Robin Bengtsson μίλησε για την εμπειρία του στον θεσμό, ενώ αμέσως μετά παρουσιάστηκε μία διασκευή του ” Ι Can’t Go On” από την Caroline Af Ugglas.\nΟ νικητής προέκυψε, όπως γίνεται τα τελευταία χρόνια, από την ψηφοφορία του κοινού (50%) και 11 διεθνών επιτροπών (50%). Οι κριτικές επιτροπές για φέτος, με την σειρά που ψήφισαν είναι οι εξής:\nΜε την ολοκλήρωση της ψηφοφορίας του κοινού, νικητής του Melodifestivalen 2018 είναι o Benjamin Ingrosso με συνολικά 181 βαθμούς!!!\nΠαρακάτω μπορείτε να απολαύσετε την εμφάνιση του στον σημερινό τελικό:\n10 Μαρτίου 2018 at 23:06\nΆνευρο, επίπεδο, βαρετό. Ελπίζω να καταλήξει εκεί που του αξίζει και να μη σωθεί από το όνομα της χώρας.\n10 Μαρτίου 2018 at 23:08\nΑναβίωση των ντίσκο και των 80s. Προτιμώ τα πρωτότυπα.Μπα, δεν θα πάρω……………\n10 Μαρτίου 2018 at 23:14\nIdio me to persino.\nLete oi epitropes na kanoun to thauma tous kai pali?\n10 Μαρτίου 2018 at 23:19\nΈνα ακόμη ποπάκι από αυτά τα οποία έχει πάρει εργολαβία το MF όλα αυτά τα χρόνια. Δεν το λες κακό βέβαια.\nΘα συμφωνήσω απόλυτα από όλες τις απόψεις! Χαίρομαι που κάποιος βγαίνει και τα λέει χύμα και τσουβαλάτα διότι η αλήθεια είναι αυτή… Όσο για το “παραχαϊδεμένη”, μπορείς να βάλεις και την Αυστραλία σε αυτή την κατηγορία χωρίς καμία επιφύλαξη!\nΜετά βδελυγμίας παρακολουθούμε κάθε χρόνο αυτή τη χώρα να πηγαίνει καλά λόγω των χρημάτων που ρίχνει στην παρουσίαση. Και το πιο γελοίο είναι ότι για τον ερμηνευτή, ούτε λόγος για τις φωνητικές του ικανότητες, ενώ στο ρεφραίν υπήρχε ξεκάθαρα playback. Ακουγόταν λες και ήταν το studio version. Αλλά για τη Γιάννα και την Ελένη, όλοι αμέσως να κράξουν, όπως και πέρυσι με την Demy, ότι ο εθνικός τελικός είχε video clip και δεν μπορούσε κανένας να την ακούσει live… Ε λοιπόν οι Σουηδοί έβαλαν το playback στο ρεφραίν, τον έβαλαν να ακούγεται και ελάχιστα για να μη φαίνεται τόσο “ψεύτικο” και ούτε γάτα ούτε ζημιά…\nΒέβαια το αποτέλεσμα ήταν ξεκάθαρο από την αρχή… Εμφάνιση στον 1ο ημιτελικό ως τελευταίο κομμάτι, για να το θυμάται ο κόσμος και για να προσπαθεί να το βρει και να το ξανακούσει όσες περισσότερες φορές γίνεται πριν τον τελικό, επίσης προτελευταίος στη σειρά εμφάνισης του τελικού, μετά από τραγούδι της 2ης Ευκαιρίας και πριν από ένα γελοίο κομμάτι που ούτε οι ίδιοι Σουηδοί δεν κατάφεραν να χειριστούν σωστά και το έστειλαν και τελικό τρομάρα του… Ας είναι καλά ο μπαμπάς Björkman που κόβει και ράβει κυριολεκτικά μπροστά στα μάτια μας… Ας μη σχολιάσω την αλλαγή του συστήματος ψηφοφορίας, εμπνευσμένη από το Melodifestivalen. Τραγικό από όποια πλευρά κι αν το δεις…\nΣχετικά με την ψηφοφορία, ο λόγος που τα αποτελέσματα του κοινού ήταν τόσο “κοντά” και δεν υπήρχαν τεράστιες διαφορές, αυτό συμβαίνει από τότε που η ψήφος μπορεί να γίνει και μέσω του app που έχουν, που ο καθένας μπορεί να ψηφίσει μέχρι και 5 τραγούδια. Η Renaida όντως είχε προβλήματα με το ακουστικό της και το είπε την ώρα που τραγουδούσε ότι δεν άκουγε τίποτα, για αυτό και της επέτρεψαν να τραγουδήσει στο τέλος…\n11 Μαρτίου 2018 at 08:45\nΑυτό το άφωνο τσουλί που λέγεται Margaret έφτασε σκανδαλωδώς ψηλά.\n10 Μαρτίου 2018 at 23:28\nΥπέροχο, καταπληκτικό και δυναμικό! Αυτό είναι τραγούδι όχι σαν τα άλλα τα βαρετά και τα σαχλά. Πάμε Σουηδία !!!\n10 Μαρτίου 2018 at 23:50\nΊδια συνταγή με πέρσι για τη Σουηδία. Αντί για διαδρόμους, τώρα έχουν λαμπτήρες. Και σαν θέαμα ακόμα, στατικό και “ψωνιστικό” χωρίς ανατροπές και εκπλήξεις, το βαριέσαι μετά από το πρώτο λεπτό. Το τραγούδι θυμίζει υπερβολικά το “Ocean drive” των Duke Dumont. Τα γνωστά copy-paste της Σουηδίας που θα τρελάνουν τις επιτροπές…\n10 Μαρτίου 2018 at 23:54\n10 Μαρτίου 2018 at 23:59\n11 Μαρτίου 2018 at 00:15\nΑναμενόμενη η νίκη του Ingrosso. Προτιμουσα με διαφορα τον Lundvik με το My Turn που πήρε σχεδόν το ίδιο ποσοστό στο κοινό με το νικητή. Λογικά η Σουηδία κ φέτος θα ναι δεκάδα και όλα καλα για όλους!\n11 Μαρτίου 2018 at 00:51\nTo κοινό έδωσε σχεδόν τα ίδια ποσοστά σε όλους λόγω του app που επιτρέπει πολλαπλές ψήφους τζάμπα Γι’αυτό και οι διαφορές στα ποσοστά των πέντε πρώτων είναι απειροελάχιστες (10,5%, 10%, 9,7%, 9,6%, 9,4%) και αντίστοιχα η διαφορά στους βαθμούς που πήραν από το κοινό (67, 64, 62, 62 και 60)\nΟπότε όλη τη διαφορά την κάνουν οι ξένες επιτροπές οι οποίες αποτελούνται απλώς από διάφορους fans και όχι τίποτα “ειδικούς”…Πάντως στα δύο πρώτα συμφώνησαν σουηδοί και ξένοι, οπότε αυτό είναι θετικό.\n11 Μαρτίου 2018 at 00:53\nΠιστεύω ότι θα ΄πρεπε, με θέσπιση νέου κανονισμού από την EBU, να μπουν κάποιοι φραγμοί όσον αφορά την σκηνική παρουσία. Ακόμα & κάποια γενικά props όπως πχ αέρας, φωτιά, καπνός, θα πρέπει να παρέχονται δωρεάν σε όλες τις υποψήφιες χώρες. Αν πχ θέλει η Ρωσία να ανεβάσει πάνω στη σκηνή μια τραμπάλα, οκ ας την αναβάσει με δικά της έξοδα. Αλλά να μη μπορεί η κάθε χώρα να εκμετελλευτεί δωρεάν όποια λειτουργία της σκηνής επιθυμεί, το θεωρώ απατεωνιά. Θυμάμαι τη Μαρια Ελενα Κυριακού που έλεγε πως δεν είχαν χρήματα για να βάλουν καπνό στη σκηνική παρουσία. Πχ πέρσι ενας Σουηδός τεχνικός έλεγε ότι η χρήση του πολυελαίου είναι ακριβή σε σχέση με αλλες υπηρεσίες; Σοβαρα; Απο τη στιγμή που πληρώνω τέλος συνδρομής στην EBU για να λάβω μέρος στον διαγωνισμό της, γιατι αυτή δε μου παρέχει την ίση μεταχείριση & τις ίδιες συνθήκες συναγωνισμού με τις υπόλοιπες χώρες; Εδώ ένα απλό συγκεκριμένο πλάνο τους ζητάς & σου βγάζουν την πίστη.\nΣίγουρα με την εξέλιξη της τεχνολογίας μας δημιουργούνται νέες δυνοτότητες, αλλά νομίζω πρέπει να μπει ένα μέτρο. Και καλά κάνει η Σουηδία & η κάθε Σουηδία που έχει την οικονομική άνεση να κάνει παπάδες επάνω στη σκηνή, αλλά το πράγμα κάπου ξεφεύγει. Δεν είναι άλλωστε η πρώτη φορά που κατηγορώ τους Σουηδούς ότι έχουν καταστρέψει την Eurovision. Πχ δείτε το φετινο Melodivestivalen, απο άποφη τραγουδιών, παρουσίασης, ποιότητας, σόου, σκηνοθεσίας κλπ σε σχέση με το φεστιβαλ του Sanremo. H μέρα με τη νύχτα!!! Το γελοιότερο όλων που κάποιοι έχουν ανάγει το Melodivestivalen & τους Σουηδούς γενικότερα σε υπέρτατη μονάδα επιτυχίας. Ότι τραγούδι δεν μπαίνει στη σουηδική επιλογή καταληγει σε νότια και ανατολική Ευρώπη. Είχαμε φτασει, αν θυμάμαι καλά, το 2016 να διαγωνίζονιζονται 9 χώρες με κομμάτια Σουηδών. Έλεος! Πχ όταν ακόμα ο διαγωνισμός είχε ορχήστρα, όταν έβγαιναν όλα τα video-clips προσπαθούσες να βγάλεις την αγαπημένη σου 10αδα & πάντα 2-3 τραγούδια έμεναν απ ‘εξω. Στις μέρες με το δίκανο ψάχνεις να βρεις έστω 5-6 να σου αρέσουν.\nΕιλικρινα η Σουηδια εχει κουρασει…το ιδιο εργο το 11 το 13 το 15 το 16 το 17 και φετος!Ποπ τραγουδι χωρις τιποτα το ιδιαιτερο με μονο οπλο τη σκηνικη παρουσια και ΦΥΣΙΚΑ τις επιτροπες…(μη θυμηθω τη νικη που τους εδωσαν το 2015)\nΤο φετινο ειναι καλο να το ακουσεις στο ραδιοφωνο αλλα δεν εχει κατι ιδιαιτερο εκτος της σκηνικης παρουσιας.\nΚλασσικα βεβαια τωρα πλασαρεται σαν φαβορι στα στοιχηματα και το Μαη οι επιτροπες θα του εξασφαλισουν θεση στη 5αδα…αν αποσυρθουν μαζικα καμια 10αρια χωρες τπόυ χρονου με αυτο το φιασκο των επιτροπων να δω μετα τι θα κανει η ebu…ας κατσει να κανει eurovision με τα αγαπημενα της παιδια Σουηδια Αυστραλια και σε δευτερη μοιρα Μαλτα…\n11 Μαρτίου 2018 at 01:30\nΚαι το hate καλα κρατει οπως βλεπουμε 🙂\nΕκπληκτικο, συγχρονο, funky κομματι ερμηνευμενο απο εναν πολυ ταλαντουχο ερμηνευτη που εχει και τη φωνη και την σκηνικη παρουσια να το υποστηριξει. Προφανως και οφειλουν να το στηριξουν οι επιτροπες αν θελουν να διατηρησουν την αξιοπιστια τους (οχι περυσι που μου ειχανε πρωτο το ξεπερασμενο ξερασμα του γελοιου μεγαλομανη σομπραλ) και φυσικα θα παει πολυ καλα και με το televoting καθως ειναι συγχρονο και εχει σχεση ΕΠΙΤΕΛΟΥΣ με κατι που ακουγεται και παραγεται εκτος της σφαιρας της eurovision. Πολυ πιθανη νικη της Σουηδιας και φυσικα την αξιζει με τα χιλια – ειδικα μετα το περσινο φιασκο αυτο θα ηταν ευλογια.\nΚαλη Επιτυχια Benjamin !!\n11 Μαρτίου 2018 at 01:48\nΚλασικό αποτέλεσμα Melodifestivalen των τελευταίων ετών. Ένα μέτριο προς συμπαθητικό τραγούδι με εξαιρετική δουλειά στο στήσιμο επί σκηνής και στη σκηνοθεσία. Προφανώς και θα πάει πολύ καλά μιας και αυτό είναι το τρεντ της Eurovision, ειδικά με παραγωγό τον Bjorkman, ενώ είναι δεδομένη και η υποστήριξη των επιτροπών.\nΠροσωπικά το προτιμώ τουλάχιστον από τις 2 τελευταίες συμμετοχές της Σουηδίας.


“ΤΟ ΠΑΙΧΝΙΔΙ ΑΠΟ ΤΗΝ ΑΡΧΑΙΟΤΗΤΑ ΕΩΣ ΣΗΜΕΡΑ” – Νέα από την Σαντορίνη με τον Δημήτρη Πράσσο\n“Το Βιομηχανικό Μουσείο Τομάτας και το Εργοστάσιο Τεχνών Σαντορίνης οργανώνουν την έκθεση “To Παιχνίδι” από την αρχαιότητα έως σήμερα. Με αφορμή τη συλλογή παιχνιδιών του Λαογραφικού Μουσείου Σαντορίνης και του ιδρυτή του Εμμανουήλ Λιγνού, εμπνευστήκαμε και στήσαμε μία έκθεση για την ιστορία του παιχνιδιού.\nΤο παιχνίδι είναι ο φυσικός τρόπος για να γνωρίσει ο άνθρωπος τον κόσμο, να αναπτυχθεί νοητικά και ψυχικά και να κοινωνικοποιηθεί. Μέσα από τη διερεύνηση του παιχνιδιού, έχουμε την ευκαιρία να κάνουμε ένα σύντομο ταξίδι στο χρόνο και να γνωρίσουμε πληροφορίες πρώτα για το ίδιο το παιχνίδι αλλά και κατ’ επέκταση για τον πολιτισμό κάθε εποχής αφού η συλλογή αντικειμένων μαρτυράει τις αισθητικές επιλογές, τα κοινωνικά στερεότυπα, το γνωστικό επίπεδο και τις ηθικές αξίες της καθεμιάς.\nΣκοπός της έκθεσης είναι να υπενθυμίσουμε τη σημαντικότητα του παιχνιδιού και να προβληματιστούμε για την αξία του και τη σημερινή μορφή του.\nΗ έκθεση αριθμεί τη συλλογή του Λαογραφικού Μουσείου Σαντορίνης, αντίγραφα αρχαίων παιχνιδιών, παιχνίδια εποχής και σύγχρονα, καθώς και οπτικοακουστικό υλικό με αφηγήσεις για τα παραδοσιακά παιχνίδια και τον τρόπο με τον οποίο παίζονταν στη Σαντορίνη.\nΗ έκθεση συμπληρώνεται με το εκπαιδευτικό πρόγραμμα “Κατασκευάζω και παίζω Αρχαία Παιχνίδια”.\nΔιάρκεια έκθεσης: 19 Μαρτίου έως 28 Μαΐου 2017.\nΕπόμενο άρθρο ΣΥΝΑΝΤΗΣΗ ΤΗΣ ΕΠΑΡΧΟΥ ΜΕ ΤΟΥΣ ΦΟΡΕΙΣ ΠΟΛΙΤΙΣΜΟΥ\nΠροηγούμενο άρθρο ΑΝΟΙΧΤΗ ΞΑΝΑ Η Η ΠΡΟΣΚΛΗΣΗ ΠΡΟΣΛΗΨΗΣ ΓΙΑΤΡΩΝ ΣΤΟ ΝΟΣΟΚΟΜΕΙΟ


Το ταξίδι του θηλασμού είναι μαγικό... και συνεχίζουμε! - mitrikosthilasmos.com\nΤο ταξίδι του θηλασμού είναι μαγικό… και συνεχίζουμε!\nTagged: Gallery, Tandem nursing, Ιστορίες θηλασμού, Παγκόσμια εβδομάδα θηλασμού, Φωτογραφίες\nΕίμαι μαμά ενός 4 ετών αγοριού και ενός 2 ετών κοριτσιού. Το ταξίδι του θηλασμού είναι μαγικό… και συνεχίζουμε! Δεν είναι μόνο γάλα, είναι αγκαλιά, είναι ζεστασιά, είναι επαφή, είναι παρηγοριά, είναι αγάπη!!!\nΕυχαριστώ την αδερφή μου που με βοήθησε και με καθοδήγησε και με στήριξε ειδικά στην αρχή αυτού του μαγικού, αγνώστου μέχρι τότε για μένα ταξιδιού! Καθώς και όλους όσους είναι δίπλα μου και με στηρίζουν!\nPrevious Post: 6 μήνες αποκλειστικού θηλασμού σε πείσμα πολλών! (Ιστορία θηλασμού)\nNext Post: Θηλάζοντας τη νεογέννητη κόρη μου


Δήμος Αθηναίων: Μια σύγχρονη δομή για τους αστέγους | Alphafreepress.gr\nalphafreepress.gr / ΕΛΛΑΔΑ / Δήμος Αθηναίων: Μια σύγχρονη δομή για τους αστέγους\nΔήμος Αθηναίων: Μία από τις μεγαλύτερες σύγχρονες δομές, με εξειδικευμένο προσωπικό που μπορεί να φιλοξενήσει ως και 400 αστέγους\nΔήμος Αθηναίων: Το Πολυδύναμο Κέντρο Άστεγων του Δήμου Αθηναίων είναι από σήμερα πραγματικότητα. Μία από τις μεγαλύτερες σύγχρονες δομές, με εξειδικευμένο προσωπικό που μπορεί να φιλοξενήσει ως και 400 αστέγους ήρθε για να μείνει. Δεν είναι απάντηση μόνο στην κρίση, είναι λύση για το σήμερα και το αύριο της πόλης. Η πλήρως ανακαινισμένη νέα δομή, στη συμβολή των οδών Αχαρνών και Λιοσίων, δέχεται ήδη τους πρώτους της φιλοξενούμενους που μέχρι χθες ζούσαν στον δρόμο. Ήδη, χάρη στις συστηματικές και άοκνες προσπάθειες των ομάδων του streetwork, έχουν καταγραφεί περισσότεροι από 100 συνάνθρωποι μας έτοιμοι να ενταχθούν στη νέα δομή. Τη σημαντική αυτή προσπάθεια συνδράμουν με την εμπειρία και τις γνώσεις των ανθρώπων τους οργανώσεις που δραστηριοποιούνται εδώ και πολλά χρόνια στην προστασία των αστέγων, όπως o Ελληνικός Ερυθρός Σταυρός, η Αποστολή, η Praksis, οι Γιατροί του Κόσμου, η Equal Society κ.ά.\nΔήμος Αθηναίων: Τρεις πολυκατοικίες η νέα δομή\nΤρία γεύματα ημερησίως\nΣτις δομές, που είναι 24ωρης λειτουργίας και στελεχώνονται από ιατρούς, φροντιστές, νοσηλευτές, κοινωνικούς λειτουργούς και ψυχολόγους, οι ωφελούμενοι εκτός από σίτιση και στέγη, θα λαμβάνουν ιατρική και νοσηλευτική φροντίδα και ψυχοκοινωνική στήριξη. Τις επόμενες εβδομάδες θα μεταφερθούν στη δομή οι ωφελούμενοι του Κέντρου Υποδοχής και Αλληλεγγύης του Δήμου Αθηναίων που σήμερα φιλοξενούνται στο λεγόμενο «ξενοδοχείο των αστέγων».\nΣτόχος του Δήμου Αθηναίων είναι οι άνθρωποι που θα ενταχθούν στις δομές, με την κατάλληλη υποστήριξη και τη βοήθεια ειδικών προγραμμάτων, να ισορροπήσουν, ψυχολογικά, σωματικά και κοινωνικά, ώστε να “επιστρέψουν” στην κοινωνία. Επισημαίνεται ότι με αυτή τη δομή ο Δήμος Αθηναίων μπορεί να καλύψει πλήρως τις στεγαστικές ανάγκες του άστεγου πληθυσμού της πόλης, όπως αυτός έχει καταγραφεί από τις επίσημες έρευνες των τελευταίων ετών.\n«Μία από τις μεγάλες μάχες που δίνει ο δήμος μας αυτήν την περίοδο, είναι η μάχη με το χρόνο. Να ανασυνταχθούμε και να ανατάξουμε τις δυνάμεις μας για να προστατέψουμε κυρίως τις ευπαθείς ομάδες του πληθυσμού μας. Μία τέτοια μάχη δώσαμε για την δημιουργία της νέας δομής που θα φιλοξενήσει τους άστεγους της Αθήνας. Την κερδίσαμε έχοντας πάρει μία ανάσα για το γεγονός ότι μπορούμε να τους προσφέρουμε ασφάλεια από την πανδημία αλλά και αξιοπρεπείς συνθήκες διαβίωσης, για τώρα και για πάντα. Γιατί πρόκειται για μία δομή που ολοκληρώθηκε με όλες τις προδιαγραφές για να εξυπηρετεί τις ανάγκες της πόλης και μετά την κρίση. Ανήκει στα έργα εκείνα που κάνουμε τώρα, αξιοποιώντας δημιουργικά την πίεση της περιόδου αυτής.\nΜπορεί να κερδίσαμε σε αυτόν τον αγώνα ταχύτητας αλλά η αλληλεγγύη και η πρόνοια, παραμένει για τον Δήμο των Αθηναίων, ένας αγώνας αντοχής. Μαραθώνιος” τονίζει με αφορμή την έναρξη της λειτουργίας της νέας δομής ο δήμαρχος Αθηναίων Κώστας Μπακογιάννης.\nΣκυλακάκης: Θα καλύψουμε τα κενά – Έρχεται πακέτο για άνεργους και άστεγους


Ι Ν Ι - ΝΟΜΟΣ ΗΡΑΚΛΕΙΟΥ - Κρήτη πόλεις και χωριά\nHome Unlabelled Ι Ν Ι - ΝΟΜΟΣ ΗΡΑΚΛΕΙΟΥ\nΤο Ίνι είναι οικισμός στην επαρχία Μονοφατσίου του νομού Ηρακλείου. Το 2001 είχε 370 κατοίκους, που ασχολούνται κυρίως με γεωργικά επαγγέλματα. Η απόστασή του από το Ηράκλειο είναι περίπου 44 χιλιόμετρα. Ο Πολιτιστικός Σύλλογος του χωριού ονομάζεται "Ίνι-Μοναστηράκι". Κεντρικός ναός είναι ο Άγιος Γεώργιος. Το Ίνι αναφέρεται στην απογραφή του Καστροφύλακα (Κ 96) με το όνομα Igni και με 114 κατοίκους το 1583. Κατά την Τουρκοκρατία κατοικούνταν μόνο από Τούρκους και το 1834 από 5 οικογένειες. Κατά της επαναστάσεις εγκατέλειψαν και το 1881 είχε 129 Χριστιανούς και 21 Τούρκους.\nΣτην εκκλησία της Παναγίας είναι εντοιχισμένη επιτύμβια πλάκα από μουσικό που χρονολογείται από τη ρωμαϊκή περίοδο με την επιγραφή Μολπάς έμελψα αυλών των λιγυρών ήχος ανευρόμενος. Μοίραν δ’ ουν απέκλεισε Θεός εμέ εμέ θνητόν εόντα. Κείμαι… (Gerola, IV, 573) Στο χωριό αυτό τοποθετείται τελευταία η αρχαία πόλη Αρκαδία ή Αρκάδες. Η πόλη ήταν αρχικά σύμμαχος της Κνωσού αλλά συμμάχησε με τη Λύττο μετά το 221 π. Χ. Αποστάντες της των Κνωσίων φιλίας τοις Λυττίοις συμμαχείν (Πολύβιος, IV, 53,6). Ήταν αυτόνομη πόλη και είχε τα δικά της νομίσματα που είχαν στη μία όψη την κεφαλή του Δία Άμμωνα κερασφόρου και στην άλλη την Αθηνά να στηρίζεται σε δόρυ και τη λέξη ΑΡΚΑ ΔΩΝ.\nΤο Μοναστηράκι αναφέρεται το 1583 στην ίδια περιοχή το Monasterio di Christo (Καστροφύλακας, Κ96). Πιθανότατα είναι ο σημερινός οικισμός. Νοτιοανατολικά του χωριού Μαχαιράς, κοντά στην τοποθεσία «Καλό Νερό» , σώζονται τα ερείπια του οικισμού Μιτσιτσίρι, το οποίο αναφέρεται Miciciri το 1583 με 64 κατ. (Καστροφύλακας, Κ96), το 1834 με 4 τουρκικές οικογένειες, το 1881 με 24 Τούρκους . Το 1900 αναφέρεται ακατοίκητο. Άρα είχε εγκαταλειφθεί μετά το 1881. Το φράγμα Ινίου – Μαχαιράς βρίσκεται σε απόσταση 38km νότια του Ηρακλείου, και δίπλα στα χωριά Μαχαιρά και Ίνι. Κατασκευάστηκε το 2004 και έχει χωρητικότητα 1750000 κυβικά μέτρα.


Ο Ιησούς Δίνει μια Προφητεία με Μεγάλες Προεκτάσεις | Το Άγγελμα της Αγίας Γραφής\nΟ Ιησούς Δίνει μια Προφητεία με Μεγάλες Προεκτάσεις\nΟ Ιησούς επισημαίνει χαρακτηριστικά γνωρίσματα που θα σηματοδοτήσουν την παρουσία του με βασιλική εξουσία και την τελική περίοδο αυτού του συστήματος πραγμάτων\nΠΑΝΩ στο Όρος των Ελαιών, έχοντας πανοραμική θέα της Ιερουσαλήμ και του ναού της, τέσσερις από τους αποστόλους του Ιησού τον πλησίασαν ιδιαιτέρως και του ζήτησαν διευκρινίσεις για κάποιες δηλώσεις που είχε κάνει. Ο Ιησούς μόλις είχε πει ότι ο ναός στην Ιερουσαλήμ επρόκειτο να καταστραφεί. Και παλιότερα τους είχε μιλήσει για την «τελική περίοδο του συστήματος πραγμάτων». (Ματθαίος 13:40, 49) Τώρα οι απόστολοι ρώτησαν: «Ποιο θα είναι το σημείο της παρουσίας σου και της τελικής περιόδου του συστήματος πραγμάτων;»—Ματθαίος 24:3.\nΣτην απάντησή του, ο Ιησούς περιέγραψε τι θα συνέβαινε πριν από την καταστροφή της Ιερουσαλήμ. Αλλά τα λόγια του είχαν και άλλες προεκτάσεις. Η προφητεία του θα είχε μεταγενέστερα μια μεγαλύτερη εκπλήρωση σε παγκόσμια κλίμακα. Ο Ιησούς προφήτευσε έναν συνδυασμό γεγονότων και παγκόσμιων συνθηκών που θα απάρτιζαν ένα σημείο. Αυτό το σημείο θα έδειχνε σε όσους βρίσκονταν στη γη ότι η παρουσία του Ιησού ως Βασιλιά στον ουρανό είχε αρχίσει. Με άλλα λόγια, το σημείο θα υποδείκνυε ότι ο Ιεχωβά Θεός είχε καταστήσει τον Ιησού Βασιλιά της από πολλού υποσχεμένης Μεσσιανικής Βασιλείας. Το σημείο θα σήμαινε ότι η Βασιλεία επρόκειτο σύντομα να απομακρύνει την πονηρία και να φέρει αληθινή ειρήνη στην ανθρωπότητα. Επομένως, τα όσα προείπε ο Ιησούς θα σηματοδοτούσαν τις τελευταίες ημέρες του παλιού συστήματος πραγμάτων—των θρησκευτικών, πολιτικών και κοινωνικών συστημάτων που υπάρχουν τώρα—και την αρχή ενός νέου.\nΑναλύοντας τι θα συνέβαινε στη γη κατά τη διάρκεια της παρουσίας του ως Βασιλιά στον ουρανό, ο Ιησούς είπε ότι θα υπήρχαν διεθνείς πόλεμοι, πείνες, μεγάλοι σεισμοί και διαδεδομένες ασθένειες. Η ανομία θα αυξανόταν. Οι πραγματικοί μαθητές του Ιησού θα κήρυτταν τα καλά νέα της Βασιλείας του Θεού σε όλη τη γη. Όλα αυτά θα κλιμακώνονταν σε μια «μεγάλη θλίψη», τέτοια που δεν θα είχε συμβεί ποτέ προηγουμένως.—Ματθαίος 24:21.\nΠώς θα γνώριζαν οι ακόλουθοι του Ιησού πότε πλησιάζει αυτή η θλίψη; «Μάθετε . . . από τη συκιά», είπε ο Ιησούς. (Ματθαίος 24:32) Η εμφάνιση φύλλων στα κλαδιά της συκιάς αποτελεί αντιληπτό σημάδι ότι το καλοκαίρι πλησιάζει. Παρόμοια, το γεγονός ότι όλα αυτά που προείπε ο Ιησούς θα συνέβαιναν μέσα στην ίδια χρονική περίοδο θα αποτελούσε αναγνωρίσιμο σημάδι ότι το τέλος πλησιάζει. Κανένας εκτός από τον Πατέρα δεν γνώριζε την ακριβή ημέρα και ώρα έναρξης της μεγάλης θλίψης. Γι’ αυτό, ο Ιησούς παρότρυνε τους μαθητές του: «Να είστε άγρυπνοι, γιατί δεν γνωρίζετε πότε είναι ο προσδιορισμένος καιρός».—Μάρκος 13:33.\n—Βασίζεται στα βιβλία Ματθαίος, κεφάλαια 24 και 25, Μάρκος, κεφάλαιο 13, και Λουκάς, κεφάλαιο 21.\nΓια ποιο πράγμα ήθελαν να μάθουν περισσότερα οι απόστολοι του Ιησού;\nΠοια είναι η σημασία του σημείου που έδωσε ο Ιησούς, και ποια θα ήταν κάποια χαρακτηριστικά γνωρίσματα αυτού του σημείου;\nΠοια συμβουλή έδωσε ο Ιησούς στους μαθητές του;\nΤΟ ΣΗΜΕΙΟ ΤΗΣ ΠΑΡΟΥΣΙΑΣ ΤΟΥ ΧΡΙΣΤΟΥ\nΟ Ιησούς προείπε ότι θα υπήρχε ένα σημείο που θα έδειχνε ότι πλησιάζει ο καιρός να καταστρέψει ο Θεός το παρόν διεφθαρμένο σύστημα πραγμάτων. Από τον Α΄ Παγκόσμιο Πόλεμο και έπειτα, η ανθρωπότητα βλέπει να λαβαίνουν χώρα τα όσα προφήτευσε ο Ιησούς. Οι θρησκευτικές, πολιτικές και κοινωνικές εξελίξεις ανά τον κόσμο οδηγούν γοργά και αναπόφευκτα στο τέλος αυτού του συστήματος πραγμάτων. Ο Ιησούς δίδαξε τους ακολούθους του ότι, προκειμένου να επιζήσουν, πρέπει να “είναι άγρυπνοι” και να ενεργήσουν αποφασιστικά για να ταχθούν με το μέρος του Θεού στο ζήτημα της κυριαρχίας. *—Λουκάς 21:36· Ματθαίος 24:3-14.\n^ παρ. 14 Για μια περαιτέρω εξέταση της προφητείας του Ιησού, βλέπε το βιβλίο Τι Διδάσκει Πράγματι η Αγία Γραφή;, κεφάλαιο 9, το οποίο είναι έκδοση των Μαρτύρων του Ιεχωβά.\nΈχει κάποια ιδιαίτερη σημασία η τρέχουσα παγκόσμια κατάσταση; Εξετάστε εφτά προφητείες που αποδεικνύουν τον ιδιαίτερο χαρακτήρα της εποχής μας.\nΚοινή χρήση Κοινή χρήση Ο Ιησούς Δίνει μια Προφητεία με Μεγάλες Προεκτάσεις


Willys MB περήφανα δίπλα στο ολοκαίνουργιο Jeep Wrangler!\nΣτα τέλη Νοεμβρίου φιλοξενήθηκε στο Μιλάνο ένα από τα πιο σημαντικά event όσον αφορά στα κλασσικά αυτοκίνητα, το “Milano AutoClassica”. Ο όμιλος FCA έλαβε μέρος με αυτοκίνητα από όλη τη γκάμα του: Lancia, Alfa Romeo, Abarth και φυσικά Jeep. Στο περίπτερο της Jeep βρίσκονταν ένα Willys MB προερχόμενο από ιδιωτική συλλογή. Πρόκειται για τον πρόγονο των σημερινών 4χ4 αυτοκινήτων της Jeep και στέκονταν περήφανα δίπλα στο ολοκαίνουργιο Jeep Wrangler το επετειακό μοντέλο για τα 75χρόνια της εταιρείας.\nΠιθανόν να έχετε συνδέσει την Jeep με αυτοκίνητα diesel, αυτοκίνητα βενζίνης, , καινούρια αυτοκίνητα, αυτόματα ή χειροκίνητα. Σε κάθε περίπτωση τα Jeep έχουν παράδοση ως 4×4 αυτοκίνητα.\nΗ έκθεση Milano Auto Classica αφορά σε λάτρεις των Jeep αλλά και θιασώτες της ιστορίας της αυτοκίνησης.\nΗ παραγωγή του Willys MB (Willys Jeep MB Truck, 1/4 ton, 4×4) ξεκίνησε στις 15 Ιουλίου του 1941. Ήταν 4κίνητο και είχε την ικανότητα να περνάει από δύσβατες περιοχές. Το όχημα παρέμεινε στην παραγωγή μέχρι το 1945 και ονομάζονταν «Γενικών Καθηκόντων» ή General Purpose αν προτιμάται. Το GP στην καθομιλουμένη οδήγησε στο «Jeep» που έμεινε ως όνομα. Ο κινητήρας ήταν βενζίνης 2.2lt υδρόψυκτος και απέδιδε 54PS στις 4000rpm. To όχημα διέθετε 3 κανονικές σχέσεις κιβωτίου και άλλες 3 κοντές όπως και όπισθεν. Ήταν πισωκίνητο κατά βάση και ο εμπρόσθιος άξονας εμπλέκονταν με ειδικό λεβιέ. Η τελική του ταχύτητα έφτανε τα 115km/h. Ζύγιζε 1105kg και μπορούσε να μεταφέρει φορτίο 250kg.\nΜετά την ολοκλήρωση του Β παγκοσμίου πολέμου το συγκεκριμένο όχημα αποχαρακτηρίστηκε από στρατιωτικό και έγινε το πρώτο μοντέρνο off road αυτοκίνητο. Αποτελεί σύμβολο του πνεύματος ελευθερίας της Jeep αλλά και της ικανότητας εκτός δρόμου που δεικνύουν τα μοντέλα της ιστορικής φίρμας.\nAdmin\t2016-11-29T14:36:16+00:00\t29 Νοεμβρίου , 2016|NEA|


(ΒΙΝΤΕΟ) Αλέξης Τσίπρας: "Αυτή είναι η επόμενη ελπιδοφόρα μέρα, αυτή είναι η αλήθεια" - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική VIDEOS (ΒΙΝΤΕΟ) Αλέξης Τσίπρας: “Αυτή είναι η επόμενη ελπιδοφόρα μέρα, αυτή είναι η...\n(ΒΙΝΤΕΟ) Αλέξης Τσίπρας: “Αυτή είναι η επόμενη ελπιδοφόρα μέρα, αυτή είναι η αλήθεια”\n“Η επόμενη μέρα για την Ελλάδα είναι ελπιδοφόρα”, τόνισε μεταξύ άλλων ο Πρωθυπουργός Αλέξης Τσίπρας στο Υπουργικό Συμβούλιο, ενώ εμφατικά υπογράμμισε μεταξύ άλλων:\nΤο eurogroup της 21ης Ιουνίου έδωσε οριστική λύση στο ζήτημα της βιωσιμότητας του ελληνικού χρέους, κάτι που η Ελλάδα δικαιούταν. Έχουμε επίσης εξασφαλίσει την επιστροφή των κερδών των Ευρωπαϊκών Κεντρικών Τραπεζών και της ΕΚΤ από τα ελληνικά ομόλογα, ύψους 4,8 δισ. ευρώ. Έχουμε καθαρή έξοδο από τα μνημόνια. Έχουμε μπροστά μας: την προοπτική της επαναρρύθμισης της αγοράς εργασίας με την επαναφορά των συλλογικών διαπραγματεύσεων. Την προοπτική της αύξησης του κατώτατου μισθού. Τις στοχευμένες μόνιμες φοροελαφρύνσεις. Την προοπτική για την περαιτέρω στήριξη του κοινωνικού κράτους. Την προοπτική επανάληψης και φέτος μερίσματος κοινωνικής αλληλεγγύης. Την προσπάθεια διαμόρφωσης φιλικότερου κλίματος για την προσέλκυση άμεσων επενδύσεων. Αυτή είναι η αλήθεια όσο και αν κάποιους τους ενοχλεί. Όσο και αν κάποιοι αδυνατούν να το πιστέψουν.\nΗ ομιλία του Πρωθυπουργού και τα σημαντικότερα σημεία της:\n“Κυρίες και Κύριοι Υπουργοί, Είναι μια ιδιαίτερη συνεδρίαση του Υπουργικού Συμβουλίου η σημερινή. Είναι η πρώτη μας συνεδρίαση μετά την ιστορική απόφαση του Eurogroup της 21ης Ιουνίου που έκλεισε αμετάκλητα τον κύκλο των αξιολογήσεων και των Μνημονίων, αλλά ταυτόχρονα έδωσε και μια ουσιαστική και οριστική λύση στο ζήτημα της βιωσιμότητας του ελληνικού χρέους. Και το ότι είναι οριστική η απόφαση αυτή, δεν αποτελεί μόνο δική μας επισήμανση. Το σύνολο των διεθνών αναλυτών, των οίκων αξιολόγησης που αναβαθμίζουν ξανά την Ελλάδα ο ένας μετά τον άλλoν, το σύνολο των ευρωπαϊκών θεσμών αλλά και των κρατών μελών της Ευρωζώνης και των πολιτικών τους ηγεσιών, αναγνωρίζουν τον ιστορικό χαρακτήρα της απόφασης αυτής. Μιας απόφασης που η Ελλάδα δικαιούταν. Μιας απόφασης που αποτελεί – θα έλεγα – την ελάχιστη αναγνώριση στις θυσίες του ελληνικού λαού. Θυσίες, που δεν ήταν πάντα δίκαιες, πρέπει να ομολογήσουμε. Διότι υπήρχαν πολλές φορές και λάθη και υπερβολές και αστοχίες των μνημονιακών προγραμμάτων, για τις οποίες ευθύνη έχουν οι ελληνικές κυβερνήσεις του παρελθόντος, αλλά όχι μόνο αυτές. Ευθύνη έχουν και οι θεσμοί που τα σχεδίασαν και πολλές φορές επέβαλαν την εφαρμογή τους. Τώρα όμως – και αυτό τον χαρακτήρα έχει και η σημερινή συνεδρίαση του Υπουργικού Συμβουλίου – είναι, νομίζω, η στιγμή όχι να κοιτάμε πίσω, όχι να κοιτάμε το παρελθόν, αλλά να κοιτάξουμε μπροστά, να κοιτάξουμε στο μέλλον, στην επόμενη μέρα. Η επόμενη μέρα μπορεί να είναι μια ελπιδοφόρα μέρα, διότι εξασφαλίσαμε συγκεκριμένα μέτρα για την ελάφρυνση του δημόσιου χρέους, που η εφαρμογή τους δίνει τη δυνατότητα στη χώρα να ανακτήσει μια σταθερή και αυτοδύναμη πρόσβαση στις αγορές χρήματος.\nΜε την επιμήκυνση των ωριμάνσεων των ελληνικών ομολόγων αλλά και την περίοδο χάριτος, αποπληρωμής κεφαλαίου και τόκων για τα δάνεια του EFSF, του Ταμείου Χρηματοπιστωτικής Σταθερότητας. Και μιλάμε για ύψος δανείων 100 δισεκατομμυρίων Ευρώ. Έτσι γίνεται το αποφασιστικό βήμα ώστε μεσοπρόθεσμα οι ακαθάριστες χρηματοδοτικές ανάγκες του ελληνικού δημοσίου να μην υπερβαίνουν το 15% του ΑΕΠ, κάτι που προέβλεπε η απόφαση του Ιουνίου του περασμένου έτους του Eurogroup, που έβαλε το πλαίσιο για τις αποφάσεις που πάρθηκαν την προηγούμενη εβδομάδα. Η συνολική σε χρήμα αποτίμηση αυτού του μέτρου είναι αδύνατη αυτή τη στιγμή. Αλλά αν σκεφτεί κανείς ότι τα πολύ πιο περιορισμένα βραχυπρόθεσμα μέτρα για το χρέος που ήδη εφαρμόζονται, αποτιμώνται αυτή τη στιγμή από τον ESM σε 60 δις ευρώ, μπορεί κανείς να συλλάβει την τάξη μεγέθους της αναδιάρθρωσης που έχουμε μπροστά μας. Δεν είναι όμως μόνο αυτά. Έχουμε επίσης εξασφαλίσει την επιστροφή των κερδών των Ευρωπαϊκών Κεντρικών Τραπεζών και της ΕΚΤ από τα ελληνικά ομόλογα που έχουν αγοράσει, ύψους 4,8 δισ. ευρώ. Επιστροφές που θα γίνονται σε ετήσιες δόσεις, εφόσον η Ελλάδα τηρεί τους δημοσιονομικούς κανόνες που έχουν συμφωνηθεί. Αλλά κυρίως έχουμε εξασφαλίσει και ένα πολύ σημαντικό στήριγμα, ένα αποκούμπι, για πιθανές αναταράξεις που μπορεί να υπάρχουν στον χώρο των αγορών, όχι με δική μας ευθύνη, από εξωγενείς παράγοντες. Και αναφέρομαι στο λεγόμενο χρηματοδοτικό μαξιλάρι ύψους περίπου 25 δισεκατομμυρίων ευρώ. Πρόκειται εδώ για ένα κρίσιμο μέτρο, μια δικλείδα ασφαλείας που καλύπτει χρηματοδοτικά τις ανάγκες της χώρας για τουλάχιστον δύο έτη μετά το τέλος του προγράμματος στήριξης. Έτσι οι έξοδοι στις αγορές θα γίνονται χωρίς χρηματοδοτική πίεση και θα αποσκοπούν στη βέλτιστη διαχείριση του χρέους μας. Και είναι η πρώτη φορά που η Ελλάδα έχει στη διάθεσή της ένα τέτοιο τεράστιο αποθεματικό. Αλήθεια, πόση διαφορά υπάρχει εδώ με τα άδεια ταμεία και τα μηδενικά αποθέματα που άφησε πίσω της τον Γενάρη του ΄15 η συγκυβέρνηση Σαμαρά – Βενιζέλου; Ποια άβυσσος είναι αυτή που χωρίζει τη διαχειριστική ανεπάρκεια των προηγούμενων κυβερνήσεων με μια συνετή και υπεύθυνη διαχείριση του δημόσιου χρέους που πετύχαμε τα τρία αυτά χρόνια εμείς; Όμως πολύς λόγος έχει γίνει και για το καθεστώς της μεταμνημονιακής παρακολούθησης. Και τι δεν έχουμε ακούσει τις τελευταίες μέρες μέσα στην προσπάθεια κάποιων να σχετικοποιήσουν μια προφανή διαπραγματευτική επιτυχία. Έχουμε ακούσει για τέταρτο μνημόνιο, έχουμε ακούσει για νέες αβάσταχτες δεσμεύσεις, για θηλιές και άλλα τέτοια καταστροφικά. Η αλήθεια είναι όμως ότι τίποτα από αυτά δεν ισχύει. Και όποιος θέλει να δει την αλήθεια είναι εκεί για να την αναγνώσει και να τη δει. Η μεταμνημονιακή παρακολούθηση της Ελλάδας θα γίνεται στο γνωστό πλαίσιο που έχει δημιουργηθεί για όλα τα κράτη μέλη της ΕΖ που βρέθηκαν σε προγράμματα στήριξης και εξήλθαν αυτών. Η μόνη διαφορά είναι ότι οι εκθέσεις των ευρωπαϊκών θεσμών θα είναι κατά δύο περισσότερες ετησίως. Και βεβαίως πρωταρχικός ρόλος θα είναι αυτός της Κομισιόν. Και βάση της παρακολούθησης δεν είναι κάποια νέα ή επιπλέον προαπαιτούμενα αλλά είναι τα κριτήρια που τέθηκαν στην απόφαση του Eurogroup στις 21 του Ιούνη. Δηλαδή η εμβάθυνση των θεσμικών μεταρρυθμίσεων των προγραμμάτων, όπως για παράδειγμα η ενοποίηση των ασφαλιστικών ταμείων, η ανεξαρτησία Αρχών, όπως η Αρχή δημοσίων εσόδων και η στατιστική αρχή και φυσικά η επίτευξη των δημοσιονομικών στόχων που έχουν συμφωνηθεί. Πράγματα δηλαδή γνωστά και δεδομένα, που καμία σχέση δεν έχουν με νέες δεσμεύσεις ή με όσα πιθανώς θα αναγκαζόμασταν να δεσμευθούμε στη πορεία αν επιλέγαμε όσα μας προέτρεπαν αυτοί που είχαν δεσμεύσει τη χώρα σε πλεονάσματα του 4,5 και 5%. Αυτοί που απέτυχαν να βγάλουν τη χώρα από τα μνημόνια, μη ολοκληρώνοντας επιτυχώς ούτε το πρώτο ούτε το δεύτερο πρόγραμμα. Και τώρα για να εξυπηρετήσουν προφανείς πολιτικές σκοπιμότητες επιθυμούσαν να παραμείνει η χώρα στην ομηρεία της μνημονιακής εποπτείας. Δυστυχώς για αυτούς, ευτυχώς για τη χώρα, όμως, τους διαψεύσαμε.\nΈχουμε καθαρή έξοδο από τα μνημόνια, χωρίς πιστωτικές γραμμές, χωρίς νέα προαπαιτούμενα. Χωρίς νέα προαπαιτούμενα και νέες αιρεσιμότητες έναντι μέτρων για το χρέος. Τα μέτρα για το χρέος έχουν παρθεί όλα με την απόφαση που είχαμε προχθές, χωρίς ασφυκτική επιτροπεία έναντι χρηματοδότησης. Η Ελλάδα, λοιπόν, από τον Σεπτέμβρη και μετά που θα τελειώσουν, από τις 21 Αυγούστου που τελειώνει και τυπικά το 3ο Πρόγραμμα Στήριξης, είναι μια χώρα που θα μπορεί να στέκεται στα πόδια της ξανά. Θα χρηματοδοτεί τις ανάγκες της με τις δικές της δυνάμεις. Και το σημαντικότερο είναι ότι οι κυβερνήσεις που θα εκλέγει ο ελληνικός λαός θα αποφασίζουν αυτές τα μέσα της πολιτικής προκειμένου να καλύπτουν τους συμφωνημένους δημοσιονομικούς στόχους. Αυτή είναι η αλήθεια όσο και αν κάποιους αυτό τους ενοχλεί. Όσο και αν κάποιοι αδυνατούν να το πιστέψουν. Εμείς όμως οφείλουμε, κυρίες και κύριοι υπουργοί, να μη μείνουμε μονάχα στη διατύπωση – και με όρους αν θέλετε, οικονομικούς – της έννοιας της καθαρής εξόδου. Αλλά οφείλουμε να προσδιορίσουμε τι σημαίνει καθαρή έξοδος στη καθημερινότητα των πολιτών, ποια θα είναι η επόμενη μέρα για τη χώρα και τους πολίτες. Αυτό καλούμαστε τώρα να σχεδιάσουμε, αυτό καλούμαστε να συγκεκριμενοποιήσουμε και να υλοποιήσουμε. Και αυτό το θέμα έχει η σημερινή συνεδρίαση του Υπουργικού Συμβουλίου. Αυτός είναι ο πολιτικός στόχος στη νέα περίοδο που ανοίγεται μπροστά μας, για τη χώρα, για τους πολίτες και για τα κοινωνικά στρώματα που δέχτηκαν τις αβάσταχτες, πολλές φορές, πιέσεις των μνημονιακών προγραμμάτων. Και είναι προφανές ότι αυτός ο νέος πολιτικός δρόμος που καλούμαστε να ανοίξουμε, αυτή η νέα μέρα που οφείλουμε να σχεδιάσουμε, δεν μπορεί να είναι μια επιστροφή στο παρελθόν. Στις επιλογές δηλαδή και τις πρακτικές του παλιού πολιτικού συστήματος, στις μέρες της γενικευμένης διαφθοράς και φοροδιαφυγής, στις μέρες της επέκτασης με ασύδοτο δανεισμό, στις μέρες μιας επίπλαστης αντικοινωνικής αφθονίας των λίγων. Χρειάζεται σήμερα αντιθέτως μια συνετή δημοσιονομική πολιτική, μια – θα την ονόμαζα – λελογισμένη επέκταση στη βάση των δημοσιονομικών δυνατοτήτων της χώρας. Μια επέκταση με δύο στόχους: Από τη μια τη στήριξη των πλέον αδύναμων, και από την άλλη, την τόνωση της αναπτυξιακής προοπτικής της ελληνικής οικονομίας.\nΈχουμε κάποιες βασικές κατευθυντήριες γραμμές οι οποίες είναι γνωστές και διατυπωμένες. Ας τις επαναλάβω: Έχουμε μπροστά μας την προοπτική της επαναρρύθμισης της αγοράς εργασίας με την επαναφορά των συλλογικών διαπραγματεύσεων. Έχουμε μπροστά μας την προοπτική της αύξησης του κατώτατου μισθού. Έχουμε μπροστά μας τις στοχευμένες μόνιμες φοροελαφρύνσεις από τον δημοσιονομικό χώρο, που με βάση το ψηφισμένο μεσοπρόθεσμο, προβλέπει για το 2019 έναν δημοσιονομικό χώρο 700-750 εκ. ευρώ που για πρώτη φορά αυτά θα αποτυπωθούν πιο συγκεκριμένα στον προϋπολογισμό του 2019. Έχουμε μπροστά μας την προοπτική για την περαιτέρω στήριξη του κοινωνικού κράτους και ειδικά της υγείας αλλά και της πρόνοιας. Έχουμε βεβαίως την προοπτική επανάληψης και φέτος, όπως δείχνουν τα στοιχεία της απόδοσης της οικονομίας, μερίσματος κοινωνικής αλληλεγγύης στοχευμένα σε κοινωνικές κατηγορίες που το έχουν ανάγκη. Έχουμε μπροστά μας την προοπτική της ενίσχυσης της αποτελεσματικότητας του δημόσιου τομέα με συγκεκριμένα θεσμικά μέτρα. Την προσπάθεια για τη διαμόρφωση ενός φιλικότερου κλίματος για τους επενδυτές και για την προσέλκυση άμεσων επενδύσεων. Βεβαίως έχουμε και τη στήριξη των νησιών μας με τη διατήρηση του χαμηλού ΦΠΑ στα νησιά της προσφυγικής κρίσης, με ταυτόχρονο διπλασιασμό των κονδυλίων από ευρωπαϊκούς πόρους για έργα ανάπτυξης στα νησιά του Αιγαίου, τα επόμενα χρόνια. Αλλά έχουμε και την εφαρμογή του νόμου που πριν από λίγες μέρες ψηφίσαμε και αφορά το μεταφορικό ισοδύναμο, μια θεσμική τομή προκειμένου οι πολίτες που κατοικούν στα νησιά μας να μην αισθάνονται, να μην είναι πολίτες β’ κατηγορίας, να αμβλύνουμε εν πάση περιπτώσει σε κάποιο βαθμό – σημαντικό θα έλεγα – τις ανισότητες ανάμεσα στους νησιώτες και τους κατοίκους της ηπειρωτικής χώρας. Όμως όλα αυτά και άλλα πολλά που έχουμε μπροστά μας, και θα πρέπει να τα εξειδικεύσουμε με ορόσημο τη ΔΕΘ, χρήζουν μελέτης. Χρειάζεται να εξειδικευτούν περαιτέρω, να πάρουν τη μορφή πολιτικών δράσεων με αρχή, μέση και τέλος. Επαναλαμβάνω, και να αντιληφθούν όσο πιο γρήγορα γίνεται οι πολίτες στην καθημερινότητά τους την έννοια της καθαρής εξόδου για να πάρει σάρκα και οστά η επόμενη των μνημονίων μέρα στον τόπο μας.\nΚαι για πρώτη φορά , θα έλεγα, ότι έχουμε σήμερα τη δυνατότητα με ένα διευρυμένο πεδίο ελευθερίας να ξεδιπλώσουμε τη δική μας πολιτική με άξονα αυτό που ονομάσαμε δίκαιη ανάπτυξη. Και θέλω να επαναλάβω εδώ: Ότι όσο θα απομακρυνόμαστε από τη μνημονιακή περίοδο και όσο η στρατηγική της δίκαιης ανάπτυξης θα γίνεται πολιτική πράξη και δράση, τόσο οι διαχωριστικές πολιτικές γραμμές θα γίνονται πιο ορατές και πιο σαφείς. Τόσο τα πολιτικά διλήμματα που έχουμε μπροστά μας θα γίνονται πιο σαφή, αλλά και αμείλικτα θα έλεγα. Διότι δεν μπορεί κανείς να μην πάρει θέση στο ερώτημα, στο δίλημμα: Αν είναι υπέρ της ανάκτησης των ρυθμίσεων υπέρ των εργαζομένων και της αύξησης του κατώτατου μισθού ή συντάσσεται με την απορρύθμιση της αγοράς εργασίας, με την κατάργηση του οχταώρου, με έναν βεβαίως δημόσιο τομέα αναποτελεσματικό, ανίσχυρο ή με έναν δημόσιο τομέα ισχυρό και ανταποδοτικό. Αν τάσσεται υπέρ της διάλυσης του δημοσίου τομέα ή υπέρ της συνέχισης των μεταρρυθμίσεων για την ανασυγκρότησή του. Αυτά είναι τα κρίσιμα ερωτήματα της επόμενης ημέρας. Δεν μπορεί κανείς να μην πάρει θέση στο κρίσιμο, αμείλικτο ερώτημα, αν στηρίζει το κοινωνικό κράτος και το ασφαλιστικό σύστημα ή τις απολύσεις γιατρών, καθηγητών, δασκάλων, τη διάλυση του δημοσίου τομέα, τη ρήτρα 5 απολύσεις προς 1 πρόσληψη, πέντε αποχωρήσεις προς μία πρόσληψη, που έχει πει δημόσια ότι θέλει να επαναφέρει ο κ. Μητσοτάκης, παρά το γεγονός ότι εμείς καταφέραμε να συμφωνήσουμε για την επόμενη περίοδο το 1 προς 1. Αυτά είναι τα κρίσιμα ζητήματα της επόμενης περιόδου. Και ξέρετε, το να τεθούν αυτά τα διλήμματα πολύ συγκεκριμένα στην ημερήσια διάταξη, μπροστά σε κρίσιμες αποφάσεις που έχουμε να πάρουμε, είναι αυτό που πραγματικά φοβούνται οι αντίπαλοί μας. Διότι τώρα που κατέρρευσαν ολοκληρωτικά τα κινδυνολογικά σενάρια και η μαζική τρομοκρατία που προσπαθούσαν να εξαπολύσουν τα δύο προηγούμενα χρόνια, ότι δεν κλείσουν οι αξιολογήσεις, δεν θα πάρουμε μία λύση – τομή όπως έγινε για το χρέος, ότι δεν υπάρξει μία προοπτική επιστροφής στην κανονικότητα, τώρα είναι που θα πρέπει να αντιπαρατεθούν προγραμματικά και να καταθέσει ο καθένας τις προτάσεις του για την επόμενη ημέρα. Και τα διλήμματα αυτά θα διαγραφούν έντονα. Και βεβαίως, θα μου επιτρέψετε να πω ότι, όταν θα διαγραφούν έντονα αυτά τα διλήμματα και οι προγραμματικές διαφορές, θα γίνουν ακόμα πιο σαφείς οι ανατριχιαστικά αντικοινωνικές προτάσεις που καταθέτει διαρκώς, βεβαίως με επικοινωνιακό ρετουσάρισμα – αλλά αυτή είναι η ουσία – ο αρχηγός της αντιπολίτευσης, ο κ. Μητσοτάκης. Διότι, τι κινδυνολογία μπορεί να στήσει, όταν το ελληνικό δεκαετές ομόλογο είναι σήμερα στο 3,89% δηλαδή έχει πέσει από το φράγμα του 4%, το ψυχολογικό, θα έλεγα, φράγμα, και όταν το πενταετές έσπασε το φράγμα του 3% και κινείται σήμερα στο 2,95%; Δεν μπορεί κανείς να πείσει κινδυνολογώντας πια για την οικονομία.\nΚαι ακριβώς, επειδή φοβούνται ότι αυτή η εξέλιξη θα έχει συνέχεια, ακριβώς επειδή βλέπουν ότι η χώρα αλλάζει σελίδα, φοβούμαι ότι αποφάσισαν να κάνουν κάτι δραματικά επικίνδυνο: Να ασπαστούν την γραμμή μιας νέας εθνικοφροσύνης στην οποία έχει παρασύρει, πιστεύω και τον αρχηγό της αντιπολίτευσης, τον κ. Μητσοτάκη η ακροδεξιά ηγετική ομάδα της Νέας Δημοκρατίας που τον κρατάει όμηρο. Και με αφορμή το θέμα της ΠΓΔΜ ο κύριος Μητσοτάκης, πιστεύω, ότι έβγαλε πια οριστικά και αμετάκλητα την μάσκα του φιλελεύθερου κεντροδεξιού μεταρρυθμιστή και αποφάσισε να ακολουθήσει τον κ. Σαμαρά στο εμπόριο του δήθεν, επαναλαμβάνω, δήθεν πατριωτισμού. Με το λόγο και τις πρακτικές του πριμοδοτεί στην πραγματικότητα ένα και μόνο πράγμα και καταφέρνει ένα και μόνο πράγμα: Να νομιμοποιήσει έναν ακροδεξιό ακτιβισμό και έναν εθνικιστικό πολιτικό λόγο, που πολλές φορές φλερτάρει ανοιχτά με τον φασισμό. Και αυτό δεν είναι επικίνδυνο μόνο για τη Νέα Δημοκρατία που πλέον χάνει κάθε διεθνή αξιοπιστία και μεταλλάσσεται πυρηνικά. Αυτό είναι επικίνδυνο για τη χώρα. Το σημαντικό είναι, ότι με αυτή την πολιτική επιλογή εκτρέφεται ο φανατισμός, ο διχασμός, αλλά και ακραίοι φασιστικοί πολιτικοί σχηματισμοί, όπως αυτός της Χρυσής Αυγής αλλά και άλλων, που, αν και περιθωριακοί, νιώθουν τώρα πιο ασφαλείς να βγουν ξανά από τις κρυψώνες τους. Και αυτή η γραμμή που ακολουθεί, θα έλεγα, ότι είναι μία γραμμή που διαχωρίζει πλέον μία παράταξη με μεγάλη προσφορά στη δημοκρατία και στον τόπο, η συντηρητική παράταξη, με μεγάλες διαφωνίες που μπορεί να έχουμε – αλλά είναι μία γραμμή που την διαχωρίζει πλέον από την παραδοσιακή ακροδεξιά. Και θα μου επιτρέψετε να συσχετίσω αυτές τις εξελίξεις στη χώρα μας και με τις εξελίξεις το τελευταίο διάστημα στην Ευρώπη. Είχαμε μία κρίσιμη σύνοδο Κορυφής την προηγούμενη Πέμπτη και Παρασκευή με αφορμή τη διαχείριση της προσφυγικής κρίσης. Όπου εκεί, είχαμε, από τη μια το μέτωπο της ανθρωπιστικής και δικαιοκρατικής διαχείρισης του προσφυγικού στην Ευρώπη και από την άλλη τις απόψεις εκείνες και τις ηγεσίες εκείνες που εκφράζουν έναν έντονο διχαστικό λόγο, που εκφράζουν έναν ακραία σωβινιστικό, αντιμεταναστευτικό και πολλές φορές ρατσιστικό λόγο. Πολύ φοβούμαι, ότι σε αυτή την αντιπαράθεση, σε αυτή την σύγκρουση ιδεών, η ηγεσία σήμερα της αξιωματικής αντιπολίτευσης παίρνει το μέρος των δυνάμεων της ακραίας δεξιάς στην Ευρώπη του πρωθυπουργού της Ουγγαρίας του κ. Όρμπαν ή του Αυστριακού καγκελάριου του κ. Κουρτς. Του κ. Κουρτς, θυμίζω, ο οποίος όχι μόνον ανατροφοδοτεί μία αντιμεταναστευτική ρητορική, αλλά συνδυάζει αυτόν τον ακραίο διχαστικό λόγο με μία ακραία νεοφιλελεύθερη οικονομική πρόταση. Διότι είναι αυτός ο οποίος πριν από λίγες ημέρες ανακοίνωσε και το νόμο για την υποχρεωτική 12ωρη εργασία. Αυτή είναι η αντιπαράθεση σήμερα που διεξάγεται στην Ευρώπη. Μία αντιπαράθεση η οποία διατρέχει οριζόντια, θα έλεγα, το πολιτικό σύστημα, καθώς βλέπουν ότι είναι απόλυτα διχασμένη και η μεγαλύτερη πολιτική οικογένεια, η συντηρητική οικογένεια στην Ευρώπη: Το Ευρωπαϊκό Λαϊκό Κόμμα. Διότι αυτοί είναι μέλη του Ευρωπαϊκού Λαϊκού Κόμματος, αλλά από την άλλη μεριά άλλοι ηγέτες του Ευρωπαϊκού Λαϊκού Κόμματος κρατούν μία εντελώς διαφορετική θέση και στάση. Φοβάμαι λοιπόν ότι αυτή είναι νέα πολιτική οικογένεια της σημερινής Νέας Δημοκρατίας, του κ. Μητσοτάκη, η πολιτική συμμαχία μιας ακραίας δεξιάς που θέλει να αφήσει μόνη της την Ελλάδα να αντιμετωπίσει την προσφυγική κρίση και να επιβάλλει στην Ευρώπη μία νέα αντικοινωνική ατζέντα.\nΌλες αυτές οι επιλογές, λοιπόν, εγώ πιστεύω και θέλω να το πω ευθαρσώς, είναι επιλογές που, όχι έρχονται σε αντίθεση με την κυβέρνηση – αυτό είναι προφανές – αλλά έρχονται σε αντίθεση με αυτό που εγώ θα ονόμαζα, με πλήρη αίσθηση ευθύνης αυτού που λέγω, του «εθνικού συμφέροντος». Η Ελλάδα είναι μία χώρα που βρίσκεται σε ένα κρίσιμο σταυροδρόμι στη νοτιοανατολική Μεσόγειο. Βρεθήκαμε να αντιμετωπίζουμε ταυτόχρονα δύο μεγάλες κρίσεις: μία οικονομική και μία προσφυγική. Καταφέραμε όμως να ανταπεξέλθουμε αναδεικνύοντας αρχές και αξίες. Όλη η Ευρώπη και όλος ο κόσμος μιλά για το πρόσωπο που έδειξε η Ελλάδα στη διαχείριση της προσφυγικής κρίσης. Καταφέραμε ταυτόχρονα να αναβαθμίσουμε τον γεωπολιτικό ρόλο της Ελλάδας. Η Ελλάδα, όχι μόνο δεν έγινε μέρος της κρίσης ασφάλειας στην περιοχή, αλλά είναι πυλώνας σταθερότητας και ασφάλειας στη νοτιοανατολική Μεσόγειο. Πιστεύω, λοιπόν, ότι αυτές οι επιλογές, οι ακραία νεοφιλελεύθερες αλλά και επιλογές που φλερτάρουν με τις ιδέες και τις αξίες μιας άκρας δεξιάς, σήμερα είναι επιλογές που βρίσκονται σε αντίθεση με το εθνικό συμφέρον. Οι Έλληνες και οι Ελληνίδες, οι Έλληνες πολίτες και ιστορία γνωρίζουν και δημοκρατικά αντανακλαστικά έχουν και την πραγματική ευρωπαϊκή προοπτική επιθυμούν, σε τελευταία ανάλυση. Και ευρωπαϊκή προοπτική αληθινή δεν είναι ο καθένας μόνος του. Είναι αλληλεγγύη, είναι διαμερισμός των βαρών και της ευθύνης. Και οι Έλληνες πολίτες πιστεύω, ότι βλέπουν καθαρά σήμερα ποιες δυνάμεις είναι αυτές που μπορεί να εγγυηθούν την δημοκρατική σταθερότητα, το άνοιγμα της Ελλάδας στον κόσμο, την κοινωνική προστασία και την ευημερία. Θέλω, λοιπόν, να σας πω, κυρίες και κύριοι συνάδελφοι, ότι μετά από αυτή την κρίσιμη συνεδρίαση του Ευρωπαϊκού Συμβουλίου την προηγούμενη εβδομάδα που ανέδειξε μία διχασμένη Ευρώπη και η συγκυρία το έφερε σε αυτή την κρίσιμη συνεδρίαση να είναι, που η Ελλάδα αναδεικνύεται ως η χώρα μέρος της λύσης και όχι μέρος του προβλήματος. Που τελείωσε επιτυχώς ένα δύσκολο πρόγραμμα μεταρρυθμίσεων, που ανακάμπτει οικονομικά, που έχει ένα πλέον διαχειρίσιμο δημόσιο χρέος από κει που ήταν μη διαχειρίσιμο όλα τα προηγούμενα χρόνια. Πιστεύω, λοιπόν, ότι μετά από αυτό το κρίσιμο συμβούλιο, ότι η Ελλάδα δια της κυβέρνησής της σήμερα, της συμμαχικής κυβέρνησης του ΣΥ.ΡΙΖ.Α. και των ΑΝ.ΕΛ., η Ελλάδα παίρνει για μία ακόμη φορά το σωστό μέρος της ιστορίας σε μία σύγκρουση που ξεπερνά τα σύνορά μας. Είναι μία σύγκρουση, θα έλεγα, που αφορά την Ευρώπη αλλά και τον κόσμο. Και παίρνουμε το σωστό μέρος της ιστορίας. Βρισκόμαστε στην πλευρά, στο στρατόπεδο εκείνων των δυνάμεων που προασπίζονται τις ευρωπαϊκές αξίες και τα πανανθρώπινα ιδανικά. Και πιστεύω βαθιά, ότι οι Ελληνίδες και οι Έλληνες αυτό το κατανοούν και όταν έρθει η ώρα, θα δώσουν τη δική τους απάντηση σε όσους επιχειρούν να τους κατατάξουν ή θα επιχειρήσουν να τους κατατάξουν στο λάθος στρατόπεδο της ιστορίας, στη λάθος μεριά της ιστορίας. Και θα αποδείξουν, βεβαίως, ότι τα δημοκρατικά αντανακλαστικά του ελληνικού λαού που ιστορικά άνοιγε πάντα δρόμους για την ελευθερία, τη δημοκρατία, την αλληλεγγύη, την κοινωνική δικαιοσύνη, θα είναι αυτά τα αντανακλαστικά που δεν θα επιτρέψουν στην Ελλάδα να γυρίσει πίσω. Σε κάποιους, μάλλον, να γυρίσουν την Ελλάδα πίσω. Η Ελλάδα θα προχωρήσει μπροστά σε μία προοπτική οικονομικής ευημερίας, ανάκαμψης, προόδου, δημοκρατίας και κοινωνικής δικαιοσύνης. Αυτό είναι το σχέδιό μας. Μπαίνουμε σε μία ευθεία που είναι απαλλαγμένη από τα δυσβάσταχτα βάρη και τα εμπόδια του παρελθόντος. Αυτή η ευθεία, αυτοί οι 14 μήνες που έχουμε μπροστά μας είναι όμως και οι πιο δύσκολοι, από την άποψη ότι πρέπει από δω και στο εξής να αποδείξουμε, ότι μπορούμε να τα καταφέρουμε με την ίδια και ακόμα μεγαλύτερη αποτελεσματικότητα τώρα που δεν θα’ χουμε τους «βαρβάρους», για να θυμηθώ και τον Καβάφη «τι θα γένουμε τώρα χωρίς βαρβάρους;». Νομίζω, ότι μπορούμε να τα καταφέρουμε πολύ καλύτερα και θα το αποδείξουμε”.


Μού είπε: «θά βάλουν μάσκες στούς παπάδες καί θά τούς απαγορεύσουν νά ψάλλουν»…. Θέλετε νά μάθετε ποίος μού πέ καί τί άλλο μού πέ;…. - ΤΟ ΒΗΜΑ ΤΗΣ ΒΟΧΑΣ\nHome / EIPAN / Μού είπε: «θά βάλουν μάσκες στούς παπάδες καί θά τούς απαγορεύσουν νά ψάλλουν»…. Θέλετε νά μάθετε ποίος μού πέ καί τί άλλο μού πέ;….\nby ΤΟ ΒΗΜΑ ΤΗΣ ΒΟΧΑΣ on Αυγούστου 10, 2020 in EIPAN


Παιδιά και Μάτια\nΣτην Οφθαλμολογία σήμερα για θεραπευτικούς και διαγνωστικούς λόγους,\nέχει σημειωθεί εντυπωσιακή προόδους, τόσο όσον αφορά στην τεχνογνωσία όσο και στην τεχνολογία. Οι διαγνωστικές δυνατότητες που προσφέρει μπορεί να προλάβει πολλά προβλήματα, πριν αυτά οδηγήσουν σε καταστροφικές συνέπειες.\nΤους επιτρέπουν να βλέπουν τα κοντινά αντικείμενα αλλά και πινακίδες.\nΧορηγείται εφάπαξ και μειώνει την ανάγκη ενέσιμων θεραπειών και επισκέψεων στον γιατρό. Η νέα ακτινοθεραπεία υπόσχεται λιγότερες ενέσεις στα άτομα με εκφύλιση της ωχράς κηλίδας.\nΤα μάτια μας έχουν τη δυνατότητα να ξεχωρίζουνε το χρώμα καθώς και τη φωτεινότητα κι’ αυτό διότι στο πίσω μέρος τους διαθέτουνε τα λεγόμενα κωνία και ραβδία. Τα κωνία αναγνωρίζουνε το χρώμα και τα ραβδία αναγνωρίζουνε τη φωτεινότητα. Υπάρχουνε κωνία για το μπλε χρώμα, το πράσινο και το κόκκινο. Ορισμένοι άνθρωποι έχουνε μικρότερο αριθμό κωνίων σε σχέση με τον φυσιολογικό, με αποτέλεσμα να πάσχουν από αχρωματοψία.


Τόσο ανάμεικτο αυτό το σαββατοκύριακο. Τόσο μπερδεμένο. Τόσο αγχωτικό.\nΑπό τη μία ένα γεμάτο, όμορφο πρόγραμμα στην Ελβετία - και από την άλλη, ένας εφιάλτης στο Miami όπου βρίσκεται ο αδελφός μου με την οικογένειά του.\nΑς ξεκινήσουμε όμως από τα ευχάριστα.\nΤο 2ο μισό της εργάσιμης Παρασκευής ο συνοδοιπόρος το πέρασε σπίτι οπότε ακόμα και αν δούλευε, μας χάριζε και εμάς ένα χαμόγελο και μια αγκαλιά.\nΦάγαμε και οικογενειακώς τα ψάρια μας και το απογευματάκι κάναμε μία μικρή βόλτα στο κέντρο με τους γειτόνους.\nΈφτασε η ημέρα που πολύ αναμέναμε από τον Ιούλιο. Η ημέρα του ΙΚΕΑ. Τα ταν!\nΞεκινήσαμε λοιπόν πρωί, υπό βροχή, ο μικρός κοιμήθηκε στο αυτοκίνητο και ξύπνησε με το που φτάσαμε.\nΤέτοια χαρά και ενθουσιασμό που είχε ούτε στην Disneyland! Να τρέχει από εδώ, να τρέχει από εκεί, να παίζει τύμπανο στα τραπεζάκια, να σκαρφαλώνει στα σκαμπώ, να κρύβεται πίσω από τους καναπέδες, να γελάει!\nΑπό την άλλη εμείς που έπρεπε και να τον απασχολούμε - προσέχουμε και να κάνουμε και τη δουλειά μας. Παιδευτήκαμε λιγάκι αλλά τα καταφέραμε.\nΈτσι, στα τέλη Σεπτεμβρίου αναμένουμε και καναπέ - κρεβάτι για το 3ο δωμάτιο (που μας άρεσε τόσο που θα τον βάζαμε και στο σαλόνι αν βοηθούσε η διάταξη), και κάποια μικροέπιπλα (για την τηλεόραση, για τα παπούτσια). Λύση για την κουζίνα δεν βρήκαμε αλλά μάλλον δεν υπάρχει.\nΤο απογευματάκι λοιπόν συναρμολογήσαμε κάτι μικροπράγματα που αγοράσαμε (κυρίως για τον Στέφανο), παίξαμε, πεταχτήκαμε ένα γρήγορο σούπερ-μάρκετ και μετά στη μικρή μας φίλη Χριστίνα για παιχνίδι μέχρι τελικής πτώσεως.\nΗ Κυριακή ξημέρωσε ηλιόλουστη, με φουλ πρόγραμμα στην κοντινή Bienne. Φτάσαμε στους φίλους νωρίς, τα μεγάλα αγόρια της παρέας έπαιξαν το τέννις τους ενώ εμείς, τα κορίτσια με τα πιτσιρίκια δηλαδή (3 στον αριθμό), περάσαμε όμορφα και ξέγνοιαστα στον οικιακό παιδότοπο που έχει φτιάξει στο σαλόνι της η φίλη Έλενα. Υπερπαραγωγή!\nΤο μεσημεράκι φάγαμε όλοι μαζί στην αγαπημένη μας πιτσαρία και το απόγευμα, γεμάτοι από όλες τις απόψεις, επιστρέψαμε σπίτι.\nΠαράλληλα, όλες αυτές τις ημέρες ζούσαμε την αγωνία της Ίρμα. Του καταστροφικού τυφώνα που πλησίασε πλέον στο Miami. Ο αδελφός με την οικογένειά του (παιδιά - σκυλιά - γιαγιάδες κτλ) είχαν μεταφερθεί στο σπίτι της πεθεράς του το οποίο βρίσκεται αρκετές ώρες οδήγησης προς την ενδοχώρα (σε σύγκριση με το δικό του που είναι πολύ κοντά στον ωκεανό), είχαν πάρει όσες προμήθειες μπορούσαν και ανέμεναν να δούμε τι θα γίνει στα 2 μέτωπα: στο δικό τους σπίτι που είχαν εγκαταλείψει και σε αυτό που έμεναν.\nΚαι η επικοινωνία μας ήταν τακτική μέχρι το βράδυ του Σαββάτου (ώρα Ελλάδος) όπου διεκόπη το ρεύμα και στη δική τους περιοχή και έτσι στην αρχή είχαμε μία σύντομη ενημέρωση με μηνύματα κάθε 3 ώρες και μετά τίποτα....\nΜα τι αγωνία.\nΤελικά μάθαμε ότι το σπίτι τους άντεξε (το επισκέφθηκε γείτονας αφού πέρασε ο τυφώνας), ενώ το σπίτι της πεθεράς του άντεξε μέχρι που έπεσε ένα δέντρο και έσπασε την πίσω πόρτα ολοσχερώς με αποτέλεσμα να πρέπει να μεταφερθούν σε σπίτι γειτόνισσας, και να "μπαλώσουν" την πόρτα με στρώματα και καναπέδες ώστε να μην μπει εντός του σπιτιού ο τυφώνας και τα σαρώσει όλα.\nΤην επομένη, αφού ηρέμησαν κάπως τα πράγματα, επανήλθαν κάπως και οι επικοινωνίες, μάς επιβεβαίωσε ότι τα στρώματα και οι καναπέδες έκαναν τη δουλειά τους και έτσι σώθηκε το σπίτι της πεθεράς του και ξεκινούσαν και εκείνοι για το δρόμο της επιστροφής παρόλο που το ρεύμα δεν είχε επανέλθει.\nΘαύμασα τόσο πολύ την ψυχραιμία του αδελφού μου. Την καθαρή του σκέψη, τον ρεαλισμό. Εκείνος μου είπε όταν του έλεγα πόσο τραγική είναι η κατάσταση ότι είναι τυχεροί που είναι τυφώνας γιατί τουλάχιστον έχεις μία προειδοποίηση και κάπως μπορείς να προφυλαχτείς. Γιατί αντίστοιχα, στον σεισμό που για παράδειγμα χτύπησε το Μεξικό με 8,4 ρίχτερ, δεν μπορείς να κάνεις τίποτα.\nΑχ... κανείς δεν μπορεί να τα βάλει με τη φύση.\nΚαι όσο τρομακτικό και αν φαινόταν στην τηλεόραση που παρακολουθούσαμε non-stop, ούτε που μπορώ να φανταστώ πώς είναι να το ζεις στην πραγματικότητα και να μην ξέρεις αν θα αντέξει η στέγη ή αν θα σηκώσει τα αυτοκίνητα να τα σπάσει.\nΣτο ελβετικό μέτωπο, η Δευτέρα ξημέρωσε βροχερή και ψυχρή, με παιχνίδια, μεσημεριανή σιέστα και παιδικό σταθμό.\nΦτιάξαμε ένα κοτόπουλο φούρνου να γλύφεις τα δάχτυλά σου -στην κυριολεξία. Μία ημέρα το μαρινάραμε στο ψυγείο και ψήθηκε με τις πατάτες και έγινε μέλι.\nΕίναι παρηγοριά και το φαγητό όπως και να το κάνεις.\nΚαι το βράδυ καταφέραμε και κάναμε την βίντεο κλήση με τον Δημήτρη που προσπαθούσαμε από τον Αύγουστο. Κάλλιο αργά παρά ποτέ.\nΚαι την Τρίτη έζησα αυτό που περίμενα εβδομάδες. Πήγαμε το μεσημέρι στον παιδικό σταθμό με τον μικρό, του εξήγησα όπως πάντα πού είμαστε, τι θα ακολουθήσει και πως θα έρθω να τον παραλάβω σε λίγες ώρες, και στην μετάβαση από τη δική μου αγκαλιά σε αυτή μίας εκ των δασκάλων του, έμεινε ήσυχος και απλά με κοιτούσε! Χωρίς κλάμα, χωρίς τεντωμένα χέρια, χωρίς ένταση, χωρίς παιχνίδια να τον ξεγελάσουν. Και έτσι, έστριψα, του έστειλα ένα ακόμα φιλί, τον χαιρέτησα, άνοιξα την πόρτα και βγήκα.\nΠω πω! Λέτε να συνεχιστεί αυτό το θαύμα;\nΌπως και να 'χει νοιώθω τόσο περήφανη για αυτόν και τα όσα καταφέρνει κάθε ημέρα.\nΚαι είναι το μυαλό τους πραγματικός θησαυρός. Δεν ξέρεις τι κρύβει μέχρι να βρεις τον μυστικό κωδικό και να εισέλθεις στα άδυτά του. Να κάνεις δηλαδή την σωστή ερώτηση τη σωστή στιγμή. Έτσι, για παράδειγμα, τις προάλλες, ενώ έπαιζε ο συνοδοιπόρος με τον Στέφανο με τα τουβλάκια του που έχουν διαφορετικά χρώματα και σχήματα, τον ρωτά ποια είναι ίδια. Χασκογελάω εγώ θεωρώντας ουτοπική την ερώτηση. Ο Στέφανος όμως άπλωσε τα χεράκια του και έπιασε τα 2 πράσινα τετράγωνα. ΣΟΚ. Και αυτό επαναλήφθηκε σε κάθε ερώτηση, με τα 2 κόκκινα στρογγυλά κτλ.\nΈτσι όμορφα όπως ξεκίνησε, έτσι και συνεχίστηκε η Τρίτη με φθινοπωρινό καφέ με την Ρόζα ώστε να κάνουμε catch up και να απολαύσουμε ένα caramel macchiato στο πιο όμορφο αλλά ταυτόχρονα και παρεξηγημένο καφέ της πόλης (αν ο ιδιοκτήτης είναι ξινός αυτά παθαίνει).\nΚαι το απογευματο-βραδάκι έκανε την παρθενική του εμφάνιση ο συνοδοιπόρος στην ποδοσφαιρική ομάδα του peseux. Μεγαλεία. Έτσι, εκείνος αθλήθηκε και ξέσκασε, και εμείς κάτσαμε τα δυό μας, με ολίγην γκρίνια (και ολίγον πυρετό!) αλλά όλα καλά.\nΗ κατάσταση ζητά rotation.\nΈφτασε και το νέο μου βιβλίο. Όπως καταλαβαίνετε τη θέση των μυθιστορημάτων έχουν πάρει οι παιδαγωγικοί οδηγοί τον τελευταίο καιρό! Αυτή τη φορά είναι το βιβλίο Listen. Θα το διαβάσω και θα σας πω.\nI hate hate hate facabook video ads! Μα είναι δυνατόν να σου κόβουν το ωραίο σου βιντεάκι στη μέση και να μην έχεις καν την επιλογή να κάνεις skip την διαφήμιση;;\nΜα τι αέρας! Στην κυριολεξία να μην μπορείς να περπατήσεις.\nΑλλαγή θέλετε; Αλλαγή θα έχετε! Και προφανώς είναι πιο εύκολο να ξεκινάς από έξω προς τα μέσα. Νέο μαλλί λοιπόν και μετά από πάνω από 1 δεκαετία, σχετικά κοντό. Να, εδώ, λίγο πάνω από τους ώμους.\nΈνα βάρος μου έφυγε πάντως -κυριολεκτικά.\nΝα ήταν και πιο σύγχρονη η κομμώτρια καλά θα ήταν αλλά.... Ελβετία δεν θέλατε;\nΚαι το θαύμα του αφήνω-τον-Στέφανο-στον-παιδικό-σταθμό-χαιρετιόμαστε-με-κοιτάει-και-απλά-φεύγω συνεχίστηκε και την Τετάρτη!! Αυτή τη φορά στα χέρια του δασκάλου του (γιατί έχουν και άντρες νηπιαγωγούς).\nΚαι το απόγευμα ο παιδικός σταθμός είχε κανονίσει γυμναστική για γονείς και παιδιά. Μόνο που του Στέφανου καθόλου δεν του άρεσε και έτσι φύγαμε άρον - άρον. Είναι που είναι κουρασμένος; Είναι που έχει συνδυάσει ότι όταν τον παραλαμβάνω από τον παιδικό πάμε κατευθείαν σπίτι; Who knows!\nΤην Πέμπτη ακολουθήσαμε το καθιερωμένο μας πρόγραμμα με τα πλυντήρια αλλά κάναμε και μία επίσκεψη στην πίσω μας αυλή με τις κούνιες, τα κουκουνάρια, τα χαμομήλια και τη θέα στη λίμνη.\nΚαι το μεσημεράκι υποδεχτήκαμε τις τοπικές φίλες και την μικρή Χριστίνα για καφέ, παιχνίδια και κους κους.\nΔεν περνάνε αλλιώς οι Πέμπτες... ειδικά με τέτοια νεροποντή!\nΕμάς είναι τριήμερο :)


Κυριακάτικο πικ-νικ στη γαλλική εξοχή - Y-olo.gr\nO ΜΕΓΑΛΟΣ ΠΕΡΙΠΑΤΟΣ ΤΟΥ DACIA DUSTER ΜΕ ΤΟΝ ΚΑΙΝΟΥΡΓΙΟ ΚΙΝΗΤΗΡΑ ΤΟΥ\nΓια 11η συνεχή χρονιά, η γαλλική εξοχή φιλοξενεί στις 30 Ιουνίου οικογένειες, παιδιά και φίλους με οικοδεσπότη το Dacia Duster σε απόσταση μόλις 60 χλμ από το Παρίσι. Το καθιερωμένο Μεγάλο Καλοκαιρινό πικ-νικ με Duster ανοίγει επισήμως το καλακαίρι και αποτελεί ψυχαγωγική δραστηριότητα για χιλιάδες Παριζιάνους, που συμμετέχουν σε μια comme-il-faut εκδρομή στην γαλλική εξοχή. Ειδικά, φέτος, θα ανακαλύψουν τις δυνατότητες του πρώτου σε πωλήσεις SUV της ευρωπαϊκής αγοράς, που πλέον έρχεται με ολοκαίνουργιο κινητήρα.\nΑντίστοιχα με ό,τι συμβαίνει στη Γαλλία, το Duster που πλέον βρίσκεται στη δεύτερη γενιά του, πρωταγωνιστεί ήδη ανάμεσα στα σύγχρονα crossover της ελληνικής αγοράς και έχει συμβάλλει κατά πολύ στην αύξηση πωλήσεων της Dacia, κατά σχεδόν 50%, το πρώτο 4μηνο του έτους. Πλέον, αποτελεί σημείο αναφοράς για την αντοχή του, την πρακτικότητα και την απτή του ποιότητα, που μεταξύ άλλων τονίζεται από το επίπεδο εξοπλισμού, άνεσης και ασφάλειας σε όλες τις εκδόσεις του.\nΗ πλέον πρόσφατη πινελιά αναβάθμισης του Dacia Duster σηματοδοτείται με έναν από τους πιο σύγχρονους turbo κινητήρες βενζίνης, τον Energy 1.3 TCe. Αποτέλεσμα συνεργασίας μεταξύ Groupe Renault και Daimler, ο νέος κινητήρας συνδυάζει οδηγική εμπειρία, ομοιόμορφη κατανομή ροπής από χαμηλές στροφές και χαμηλή κατανάλωση καυσίμου/εκπομπών CO2. Ανάλογα με την έκδοση, η ιπποδύναμη μπορεί να είναι είτε 130, είτε 150 ίππους και αντίστοιχα η ροπή 240 ή 250 Nm, ενώ οι τιμές μέσης κατανάλωσης από 6,0 έως 6,4 λτ./100 χλμ. Παράλληλα, οι επιδόσεις τελικής φτάνουν τα 200 χλμ./ώρα (έκδοση 1.3 TCe 150), ενώ ο νέος κινητήρας συνδυάζεται με μηχανικό κιβώτιο 6 σχέσεων.\nΕκτός του νέου Energy 1.3 TCe, η γκάμα κινητήρων του Duster συμπληρώνεται από τον diesel 1.5 Blue dCi 115hp τόσο σε δικίνητες όσο και σε τετρακίνητες εκδόσεις.\nΜε τιμή από €15.980, ο νέος turbo κινητήρας βενζίνης βελτιώνει ακόμα περισσότερο το Value for Money του Duster και συνοδεύεται από 5 Χρόνια Εργοστασιακή Εγγύηση μαζί με 3 Χρόνια Οδική Βοήθεια.\nΠοια ταινία ταιριάζει σε κάθε ζώδιο;


Θεοδωρικάκος: Όποιος δοκιμάσει απειλή στον Έβρο θα ηττηθεί κατά κράτος - Θα ενισχυθεί η ΕΛ.ΑΣ. με 600 ειδικούς φρουρούς - Radiomax.gr\nΑρχική ΕΠΙΚΑΙΡΟΤΗΤΑ Θεοδωρικάκος: Όποιος δοκιμάσει απειλή στον Έβρο θα ηττηθεί κατά κράτος – Θα...\nΘεοδωρικάκος: Όποιος δοκιμάσει απειλή στον Έβρο θα ηττηθεί κατά κράτος – Θα ενισχυθεί η ΕΛ.ΑΣ. με 600 ειδικούς φρουρούς\n«Είμαστε σε ετοιμότητα», δηλώνει ο υπουργός προστασίας του Πολίτη\n«Τα ψέματα τελείωσαν . Η Τουρκία δεν μπορεί να χρησιμοποιεί αλλεπάλληλα μυθεύματα για να δικαιολογήσει την επιθετική συμπεριφορά της απέναντι στην Ελλάδα. Η χώρα μας έχει ισχυρές συμμαχίες και ο ελληνικός λαός είναι απολύτως ενωμένος, για να αντιμετωπίσει κάθε επιβουλή», δηλώνει με συνέντευξή του στα «Π» ο Υπουργός Προστασίας του Πολίτη, Τάκης Θεοδωρικάκος.\n-Σας ανησυχούν οι επιθετικές και προκλητικές δηλώσεις Τούρκων πολιτικών;\nΤα προπαγανδιστικά πυροτεχνήματα που χρησιμοποιεί η τουρκική πλευρά πέφτουν στο κενό. Πριν από ενάμιση μήνα οργανώσαμε για θέματα ασφαλείας συνάντηση των υπουργών των χωρών της Νοτιοανατολικής Μεσογείου. Ηρθαν όλοι στην Αθήνα, εκτός από τον Τούρκο ομόλογό μου, τον κ. Σοϊλού, που επέλεξε την απομόνωση. Αν ερχόταν, θα πηγαίναμε μαζί στον προσφυγικό καταυλισμό στο Λαύριο, για να δει αυτοπροσώπως ότι στην Ελλάδα δεν υπάρχει καμία βάση τρομοκρατών. Επιτέλους, η τουρκική προπαγάνδα πρέπει να σταματήσει, γιατί ξεπέρασε κάθε όριο. Τα ψέματα τελείωσαν. Η Τουρκία δεν μπορεί να χρησιμοποιεί αλλεπάλληλα μυθεύματα για να δικαιολογήσει την επιθετική συμπεριφορά της απέναντι στην Ελλάδα. Η χώρα μας έχει ισχυρές συμμαχίες και ο ελληνικός λαός είναι απολύτως ενωμένος, για να αντιμετωπίσει κάθε επιβουλή.\nΜόνο τους τελευταίους τέσσερις μήνες αποτρέψαμε 40.000 παράνομους μετανάστες να εισέλθουν στη χώρα μας και συλλάβαμε 150 διακινητές\n-Φοβάστε ότι στον Εβρο και στα νησιά θα μπορούσε να εκδηλωθεί πάλι η εργαλειοποίηση μεταναστών και προσφύγων από τον Ταγίπ Ερντογάν;\nΔεν φοβόμαστε. Επαγρυπνούμε, είμαστε σε ετοιμότητα και αντιμετωπίζουμε -σεβόμενοι το Διεθνές Δίκαιο- κάθε πράξη που στρέφεται ενάντια στην εδαφική μας ακεραιότητα. Μόνο τους τελευταίους τέσσερις μήνες αποτρέψαμε 40.000 παράνομους μετανάστες να εισέλθουν στη χώρα μας και συλλάβαμε 150 διακινητές, τους οποίους οδηγήσαμε στη Δικαιοσύνη. Θέλω να είναι ξεκάθαρο το μήνυμα: Οτιδήποτε και αν δοκιμάσουν στον Εβρο, αυτό θα αποτύχει παταγωδώς, όπως έγινε τον Φεβρουάριο και τον Μάρτιο του 2020.\n-Ποια είναι η εικόνα της Αστυνομίας σήμερα και πώς βελτιώνετε τη δράση των αστυνομικών με την πολιτική σας;\nΔίνουμε συνεχή αγώνα, με σχέδιο και καθημερινή δουλειά, για μια Αστυνομία σύγχρονη, αποτελεσματική, διαφανή, φιλική και ανθρώπινη, στην υπηρεσία του πολίτη και της Δημοκρατίας μας. Εχουμε ρίξει μεγάλο βάρος στη στήριξη του Ελληνα και της Ελληνίδας αστυνομικού. Εργάζονται καθημερινά με αυτοθυσία και αυταπάρνηση για την ασφάλεια όλων μας, για να σώζουν ανθρώπινες ζωές. Και τα παραδείγματα όλους αυτούς τους μήνες είναι πάρα πολλά. Από την προσφορά τους στους πολίτες κατά τη διάρκεια του χιονιά στην Αττική Οδό όσο και πρόσφατα στην πυρκαγιά στην Ανω Γλυφάδα και τη Βούλα και σε άλλα\nΚάναμε αρκετά αυτό το διάστημα, αλλά συνεχίζουμε να οφείλουμε πολλά και δεσμευόμαστε να είμαστε δίπλα του στον αγώνα για την επίλυση σοβαρών θεμάτων\nπεριστατικά, στα οποία απέδειξαν τη συμβολή τους προς την κοινωνία. Γι’ αυτό αισθάνομαι αληθινή τιμή και περηφάνια που είμαι ο πολιτικός προϊστάμενος της Ελληνικής Αστυνομίας. Είναι τιμή για μένα να υπηρετώ με αυτούς τους ανθρώπους την πατρίδα μου. Η κοινωνία, όπως και η Πολιτεία, οφείλουν στον Ελληνα αστυνομικό, του χρωστάμε πολλά. Κάναμε αρκετά αυτό το διάστημα, αλλά συνεχίζουμε να οφείλουμε πολλά και δεσμευόμαστε να είμαστε δίπλα του στον αγώνα για την επίλυση σοβαρών θεμάτων. Ανάμεσα σε αυτά, μείζον είναι να αναγνωρίσει κάποια στιγμή η Πολιτεία ότι το επάγγελμα του αστυνομικού είναι πραγματικά επικίνδυνο. Ταυτόχρονα, προχωράμε σε αλλαγές και μεταρρυθμίσεις που εκσυγχρονίζουν την Ελληνική Αστυνομία. Κεντρικό ρόλο σε αυτό έχουν η αναβάθμιση της αστυνομικής εκπαίδευσης και η εκτεταμένη ψηφιοποίηση υπηρεσιών. Αυτή είναι η στρατηγική μας, με προτεραιότητες τη στήριξη των αστυνομικών μας και τον εκσυγχρονισμό των υπηρεσιών της Ελληνικής Αστυνομίας.\n-Ο κόσμος ωστόσο ζητά αστυνομικούς στις γειτονιές.\nΚαι πολύ σωστά. Γι’ αυτόν τον σκοπό ενισχύσαμε την παρουσία της Αστυνομίας στις γειτονιές της Αθήνας, με 1.000 αστυνομικούς αρχικά, με υπερδιπλασιασμό των περιπολιών. Παράλληλα, βρίσκεται σε εξέλιξη η συνεχής επανεκπαίδευση των αστυνομικών της ομάδας ΔΙ.ΑΣ., ώστε να είναι ακόµα πιο ισχυρό και αναβαθµισµένο το έργο που παρέχουν. Γι’ αυτό, επίσης, εξαιρέσαµε από τις µετακινήσεις προς τους τουριστικούς προορισµούς τους αστυνοµικούς που υπηρετούν στο Λεκανοπέδιο Αττικής και επιπροσθέτως το σύνολο των αστυνοµικών που θα αποφοιτήσουν από τη Σχολή Αστυφυλάκων τον Σεπτέµβριο θα τοποθετηθούν όλοι σε αστυνοµικά τµήµατα στη Γενική Αστυνοµική ∆ιεύθυνση Αθηνών. Επίσης, οι ειδικοί φρουροί των Οµάδων Προστασίας Πανεπιστηµιακών Ιδρυµάτων την περίοδο του καλοκαιριού, Ιούλιο – Αύγουστο, θα συνδράµουν το αστυνοµικό έργο στις γειτονιές του Λεκανοπεδίου της Αθήνας, αλλά και της Θεσσαλονίκης. Η προσπάθειά µας φέρνει αποτελέσµατα, καθώς έχουµε µείωση της χαµηλής και µεσαίας εγκληµατικότητας κατά 30%. Και το σπουδαιότερο: Ψηφιοποιούµε υπηρεσίες, όπως η επίδοση δικογράφων, απελευθερώνουµε αστυνοµικούς από γραφειοκρατικά πάρεργα και επιλύουµε προβλήµατα δεκαετιών…\nΗ δολοφονία του Αλκη ήταν ένα σηµείο καµπής. Η Αστυνοµία µας γύρισε όλο τον κόσµο ανάποδα και συνέλαβε όλους τους εµπλεκοµένους\n-Νέες µορφές βίας έχουν κάνει την εµφάνισή τους ή υπάρχει έξαρση σε παλιές µάστιγες;\nΠράγµατι, η πανδηµία απελευθέρωσε κύµατα επιθετικής συµπεριφοράς και βίας. Ενδοοικογενειακή βία, χουλιγκανισµός, συµµορίες ανηλίκων, bullying στο Διαδίκτυο και ταυτόχρονα το παραδοσιακό έγκληµα και ιδιαίτερα ο κίνδυνος των ναρκωτικών. Δίνουµε µάχη σε όλα τα µέτωπα. Με τα γραφεία ενδοοικογενειακής βίας, µε τη Δίωξη Ηλεκτρονικού Εγκλήµατος, µε τις ειδικές επιχειρήσεις, στις οποίες αξιοποιούνται όλες οι µονάδες της Ελληνικής Αστυνοµίας. Επιτρέψτε µου, όµως, µία ειδική αναφορά σχετικά µε το θέµα της οπαδικής βίας. Η δολοφονία του Αλκη ήταν ένα σηµείο καµπής. Η Αστυνοµία µας γύρισε όλο τον κόσµο ανάποδα και συνέλαβε όλους τους εµπλεκοµένους. Απάντησε έµπρακτα στην καχυποψία. Για µας ο νόµος είναι νόµος και ισχύει για όλους.\n-Με τα πανεπιστήµια τι θα γίνει; Θα έχουµε ΜΑΤ και για τα µαθήµατα; Θα εγκατασταθεί η λεγόµενη πανεπιστηµιακή Αστυνοµία;\nΩς υπουργείο Προστασίας του Πολίτη, και αυτό φαντάζοµαι το έχουν αντιληφθεί όλοι, έχουµε πάει πολύ πιο πέρα από τις ΟΠΠΙ (Οµάδες Προστασίας Πανεπιστηµιακών Ιδρυµάτων). Στο Αριστοτέλειο αποδείχθηκε ότι, για να χτιστεί µια βιβλιοθήκη, χρειαζόταν ειδική αστυνοµική δύναµη να φυλάει σκοπιά. Θα περίµενε κανείς η ίδια η πανεπιστηµιακή κοινότητα να είναι σε θέση να περιφρουρεί µια βιβλιοθήκη. Οµως, από τη στιγµή που δεν µπορούσε, η παρουσία της Αστυνοµίας ήταν απαραίτητη. Είναι ντροπή, λοιπόν, κάποιοι να επιτίθενται στην ΕΛ.ΑΣ. γιατί προστατεύει τη βιβλιοθήκη. Το δικαίωµα των νέων για µόρφωση. Η\nΕίµαστε έτοιµοι να προχωρήσουµε όπως προβλέπεται και στην πρόσληψη και των υπόλοιπων 600 ειδικών φρουρών\nακαδηµαϊκή κοινότητα, όπως και οι πολιτικές δυνάµεις πρέπει να πάρουν ξεκάθαρη θέση: πανεπιστήµια για φοιτητές ή για εµπόρους αδιεξόδων; Πράττουµε το αυτονόητο. Αυτό απαιτούν οι πολίτες, οι οικογένειες, οι φοιτητές και κάθε λογικός και ελεύθερος άνθρωπος. Ειδικότερα για τις ΟΠΠΙ, κάναµε όλο το µέρος της δουλειάς που µας αναλογούσε στο πλαίσιο του νόµου. Οι ΟΠΠΙ προσελήφθησαν, εκπαιδεύτηκαν, τοποθετήθηκαν και ξεκινούν περιπολίες στα campus των πανεπιστηµίων. Είµαστε έτοιµοι να προχωρήσουµε όπως προβλέπεται και στην πρόσληψη και των υπόλοιπων 600 ειδικών φρουρών. Από εκεί και πέρα, όλη η κοινωνία αναµένει και από τους πρυτάνεις να κάνουν το καθήκον τους µε βάση τον νόµο και να τοποθετήσουν κάµερες και τουρνικέ στις εισόδους των πανεπιστηµιακών ιδρυµάτων. Και τα κόµµατα της αντιπολίτευσης πρέπει να επιδείξουν σοβαρότητα πάνω σε αυτό το θέµα.\nΜε τον δήµαρχο Αθηναίων και τους συνεργάτες του συναντηθήκαµε και αποφασίσαµε να εντείνουµε την καθηµερινή µας συνεργασία\n-Συναντηθήκατε πρόσφατα, για την ασφάλεια στην πρωτεύουσα, µε τον δήµαρχο Αθηναίων, κ. Μπακογιάννη. Πού κατέληξε η συζήτηση;\nΣτο υπουργείο Προστασίας του Πολίτη φροντίζουµε για την Αθήνα, όπως φροντίζουµε για κάθε πόλη, για κάθε γειτονιά. Η πολιτική µας δεν έχει εξαιρέσεις: ασφάλεια για όλους, ασφάλεια παντού. Αυτό δεν σηµαίνει ότι δεν υπάρχουν προβλήµατα. Θα ήταν αδύνατο. Με τον δήµαρχο Αθηναίων και τους συνεργάτες του συναντηθήκαµε και αποφασίσαµε να εντείνουµε την καθηµερινή µας συνεργασία και να ενισχύσουµε την αστυνοµική παρουσία στο κέντρο και τις γειτονιές της πρωτεύουσας. Συνεχίζουµε τις επιχειρήσεις που ξεκίνησαν στις 15 Μαρτίου, αντιµετωπίζοντας παράνοµους µετανάστες, το παρεµπόριο, τη διακίνηση ναρκωτικών και κάθε µορφής παραβατικότητα. Ενώνουµε τις δυνάµεις µας για να πετύχουµε ακόµα καλύτερα αποτελέσµατα.\n-Όλες οι δηµοσκοπήσεις δείχνουν ότι η Νέα ∆ηµοκρατία θα είναι πρώτη στις επόµενες εκλογές, αλλά όχι αυτοδύναµη. Πώς αντιµετωπίζετε αυτό το ενδεχόµενο;\nΕχει αποδειχτεί την τελευταία δεκαετία ότι το αποτέλεσµα των εκλογών διαµορφώνεται τον τελευταίο κρίσιµο εκλογικό µήνα. Από τη στρατηγική των κοµµάτων και την ικανότητά τους να πείσουν τους πολίτες στα κρίσιµα διλήµµατα των εκλογών. Σας υπενθυµίζω τις εκλογές του 2012, όταν µέσα σε 40 ηµέρες είχαµε δύο εκλογικές αναµετρήσεις και πάνω από το 35% των Ελλήνων µετέβαλε την ψήφο του στη δεύτερη κάλπη. Η Νέα ∆ηµοκρατία έχει όλα τα όπλα για να εξασφαλίσει την αυτοδυναµία. Και είµαι σίγουρος ότι, όταν έρθει η ώρα των εκλογών, οι δυνάµεις της λογικής, της ευθύνης, της ελευθερίας και του πατριωτισµού, µε πρωτοστάτη τη Ν.Δ., θα πετύχουν µια νέα, µεγάλη νίκη.\nΌταν έρθει η ώρα των εκλογών, θα δώσω τη µάχη στη µεγαλύτερη εκλογική περιφέρεια της χώρας. Μια περιοχή µε ισχυρή δυναµική ανάπτυξης\n-Μετά τη συνάντησή σας µε τον πρωθυπουργό, κ. Μητσοτάκη, έγινε γνωστό ότι θα είστε υποψήφιος στον Νότιο Τοµέα Αθηνών…\nΑσφαλώς, όταν έρθει η ώρα των εκλογών, θα δώσω τη µάχη στη µεγαλύτερη εκλογική περιφέρεια της χώρας. Μια περιοχή µε ισχυρή δυναµική ανάπτυξης. Στις γειτονιές όπου εργάστηκα για 25 χρόνια , στήριξα την αυτοδιοίκηση, µε έργα πνοής από το πρόγραµµα «Αντώνης Τρίτσης». Με όραµα και σχέδιο για την ασφάλεια, την κοινωνική συνοχή, την ευηµερία των πολιτών και την ποιότητα ζωής.\n*Δημοσιεύτηκε στα Παραπολιτικά στις 10 Ιουνίου 2022.\nΠροηγούμενο άρθροΝ. Γκότσης: Δεν κλείνει το υποκατάστημα της Πειραιώς στις Φέρες\nΕπόμενο άρθροΣε εκλογικό συναγερμό το ΠΑΣΟΚ-ΚΙΝΑΛ / Οι υποψήφιοι που έχουν “κλειδώσει”